Color Drama / MAYBELLINE ~ Beauty's Infinity\nΜπορεί ο καιρός να έχει τρελαθεί και να μην θέλει να φτιάξουν οι μέρες, όμως μην ανησυχείτε εγώ είμαι εδω για να σας φέρω το καλοκαίρι επίσημα! Γιατί το καλοκαίρι είναι κακά τα ψέματα, μαυρισμένο δέρμα και κοραλλί!! Ναι, ναι κοραλλί..\nΤο απόλυτο καλοκαιρινό χρώμα που έμενα προσωπικά με κάνει να ανυπομονώ για τα ζεστά εκείνα βράδια! Πάμε λοιπόν να ταξιδέψουμε μαζί σήμερα και να δούμε ένα από τα πιο όμορφα χρώματα της σειράς Color Drama από την Μaybelline.\nΣε μια επίσκεψη μου στα Hondos Center είδα την σειρά της Mabelline Color Drama που ομολογώ ότι δεν είχα δοκιμάσει. Όταν είδα το no420 In The Coral ξετρελάθηκα. Μετά από μερικές μέρες έγινε κιόλας δικό μου!\nΑν αναζητάτε το απόλυτο καλοκαιρινό χρώμα για τα χείλη , σίγουρα είναι κάτι που πρέπει να τσεκάρετε!!\nMaybelline Color Drama / 420 In With Coral\nΈχει κοραλλί, έχει και φούξια υποτονους και αυτό το κάνει το must καλοκαιρινό κραγιόν. Σε μαυρισμένη επιδερμίδα θεωρώ θα είναι super. Μου αρέσει η βουτυρένια αίσθηση στα χείλη όταν το εφαρμόζω. Είναι τόσο ανάλαφρο που σχεδόν δεν το νιώθω καθόλου.\nΗ μορφή μολυβιού που έχει, κάνει την εφαρμογή του αρκετά εύκολη και με ακρίβεια...\nΓια την απόδοση δεν θα μιλήσω καθώς πιστεύω ότι η εικόνα μιλάει από μόνη της. Η διάρκεια του είναι εκπληκτική, δεν φεύγει καθόλου εύκολα εάν το προσέχεις και λίγο. Δεν έχει την τάση να ξηραίνει τα χείλη αλλά εγώ φροντίζω να κάνω μια πολύ καλή απολέπιση πριν το εφαρμόσω γιατί δυστυχώς μου ξεραίνονται εύκολα. Το έχω αγαπήσει και σίγουρα θα αποκτήσω μελλοντικά και τις υπόλοιπες αποχρώσεις που είδα και έχω βάλει στο μάτι. Τιμή 5.90\nΕλπίζω να σου μετέφερα τον ενθουσιασμό μου για αυτό το υπέροχο χρώμα. Έχεις δοκιμάσει κάποιο κραγιόν-μολύβι από αυτήν την σειρά;\nΠοιό είναι το αγαπημένο σου καλοκαιρινό κραγιόν;\nΕτικέτες FAVORITES, REVIEWS\nNazh 29 Μαΐου 2015 - 7:47 π.μ.\nΠολύ όμορφο χρώματακι .. Το λάτρεψα :*\nUnknown 2 Ιουνίου 2015 - 11:42 π.μ.\nDespina Psarianou 31 Μαΐου 2015 - 4:11 π.μ.\nMμμ υπέροχη απόχρωση!Είναι ματ απο ότι κατάλαβα;Γιατί ένα κοραλί σε ματ υφή θέλω να πάρω,σκέφτομαι για mac αλλά κι αυτό μιας και είναι τόσο οικονομικό μπορεί να το πάρω να έχω δύο πορτοκαλί κραγιόν,one is never enough απο ότι λένε :)\nEγινα μέλος και στο όμορφο blog σου,θα χαρώ αν επισκεφτείς και το δικό μου.\nUnknown 2 Ιουνίου 2015 - 11:43 π.μ.\nΣτην αρχή ειναι βουτηρενιο και υστερα γινεται ματ!!!


ΤΡΙΧΕΣ – Κάθε πότε μένει έγκυος η γάτα;\nPosted by trihes × 27/06/2014 at 11:17\nΑκόμη και γατούλες 4 μηνών μπορούν, υπό προϋποθέσεις, να κυοφορήσουν. Η γονιμότητά τους εξαρτάται από τον καιρό, τις λάμπες του σπιτιού και... τους γάτους.\nTags: αδέσποτα γατιά × αναπαραγωγή × αναπαραγωγική περίοδος × άνοιστρος × αρσενικός × γαλουχία × γάτα × γατάκι × γατί × γεννητικό × γεννητικό σύστημα × γονιμοποίηση × διέγερση × ενήλικο × επιθετικός × ζευγάρωμα × θηλασμός × θηλυκή × θηλυκό × λάμπα × μεσοίστριο × νεαρή × νεαρό × οιστρικός κύκλος × οίστρος × περίοδος × περίοδος ζευγαρώματος × πολυ-οιστρικό × στείρωση × τεχνητό φως × φως × φωτισμός × ωάρια × ωοθυλακιορρηξία × ωρίμανση\nΔεν της έχει έρθει περίοδος και είναι δύο χρονών. Να ανησυχήσω;15/10/2014\nσυμπεριφορά παιχνίδι αδέσποτα αδέσποτο ζώα κουτάβι βόλτα υιοθεσία εκπαίδευση κακοποίηση παζάρι φόβος νόμος γάτα ασφάλεια σκύλος γατάκι τρίχες κτηνίατρος στείρωση


Head Masta 5lit - Hortisculture Growshop\nΘΡΕΨΗ ΛΙΠΑΝΣΗ / Υγρά Λιπάσματα / CX Horticulture / Βελτιωτικά Γεύσης / Ενισχυτικά (Booster)\nΚΩΔΙΚΟΣ ΠΡΟΪΟΝΤΟΣ: 005218\nΜην συμβιβάζεστε με τίποτα λιγότερο.\nΧρησιμοποιήστε το καλύτερο ενισχυτικό άνθισης και πάρτε καλύτερη ποιότητα και απόδοση!\nΤο Head Masta θα μετατρέψει την καλλιέργειά σας σε μια υψηλής απόδοσης και ποιότητας σούπερ καλλιέργεια.\nΤο Head Masta στην ανθοφορία ενεργεί με τρεις τρόπους, για να αυξήσει τόσο την απόδοση όσο και την ποιότητα. Πρώτον, προσομοιώνει ένα εσωτερικό ορμονικό σήμα στο φυτό, που αυτό προκαλεί αυξημένο σχηματισμό λουλουδιών και επιπλέον θέσεις ανθοφορίας. Δεύτερον, αντλεί φυτικά κύτταρα γεμάτα επιπλέον βιταμίνες και ανόργανα συστατικά που απαιτούνται από το φυτό για να μετατρέψει το περιττό φως και τα περιττά θρεπτικά συστατικά σε υψηλότερης ποιότητας πρωτεΐνες, αμινοξέα και υδατάνθρακες. Αυτά τα φυτικά κύτταρα είναι ο λόγος αύξησης της ποιότητας. Τρίτον, αυξάνει την επιθυμία των φυτών για κάλιο σε σημείο όπου το φυτό δεσμεύεται με την πολυτελή κατανάλωση αυτού του σημαντικού ενισχυτή απόδοσης.\nΤο νερό είναι απαραίτητο για τη φυσιολογική λειτουργία των φυτών, όπως γνωρίζουμε. Κανονικά η έλλειψη νερού είναι πιο επικίνδυνη από το πάρα πολύ νερό. Ωστόσο, η περίσσεια του νερού στα φυτά, αναστατώνει την εσωτερική ωσμωτική ισορροπία των φυτών και οδηγεί σε χαμηλότερη ποιότητα. Το Head Masta υπερνικά αυτή τη διαταραχή της ωσμωτικής ισορροπίας και επαναφέρει τη σωστή αναλογία των στερεών στο νερό.\nΗ διαφορά θερμοκρασίας είναι απαραίτητη για την ποιοτική παραγωγή. Αν δεν υπάρχει διαφορά θερμοκρασίας μεταξύ μέρας και νύχτας, τότε η ποιότητα θα υποφέρει. Το Head Masta διεγείρει τα φυτά σας ώστε να μπορούν να ξεπεράσουν αυτό το πρόβλημα. Παρέχει μια ωσμωτική ισορροπία εντός των φυτών που δεν συνηθίζει να προκύπτει όταν οι συνθήκες δεν είναι σωστές. Οι θερμοκρασίες την νύχτα θα πρέπει να είναι τουλάχιστον 4 - 8˚C χαμηλότερες από ότι την ημέρα.\nΤο Head Masta σας βάζει στην θέση του οδηγού, όπου μπορεί να οδηγήσετε κάθε καλλιέργειά σας σε υψηλή ποιότητα. Και αυτό, χωρίς να θυσιάζεται την απόδοση. Στην πραγματικότητα, ανεξάρτητες δοκιμές έδειξαν ότι με την χρήση του Head Masta έχετε σημαντική αύξηση στην απόδοση αλλά και στη ποιότητα.\nΑυτό είναι ένα πραγματικά καλό προιόν!\nΒελτίωση στη γεύση\nΧρησιμοποιήστε 1ml στο λίτρο καθ’ όλη την περίοδο ανθοφορίας των φυτών.\nΤύπος Θρεπτικού Διαλύματος: Βελτιωτικό Ποιότητας\nNPK: 1 - 2 - 2


Έτσι, όταν αναστατωνόμαστε, πιάνουμε τους εαυτούς μας να αναπνέουμε πολύ γρήγορα και κατά τρόπο άτακτο. Αυτό έχει ως αποτέλεσμα ο ανθρώπινος οργανισμός να λαμβάνει πολύ περισσότερο οξυγόνο απ’ ό,τι έχει πράγματι ανάγκη, και οδηγείται έτσι σε μια κατάσταση που ονομάζεται «υπεροξυγόνωση».\nΣυχνά, όμως, η γρήγορη και άτακτη αναπνοή γίνεται συνήθεια, με αποτέλεσμα να υπάρχει στο αίμα πολύ περισσότερο οξυγόνο και πολύ λιγότερο διοξείδιο του άνθρακα απ’ ό,τι χρειάζεται. Αυτό προκαλεί συμπτώματα, όπως: τρέμουλο, κράμπες, ζαλάδες και θολή όραση, δύσκολη αναπνοή, αισθήματα κόπωσης, πόνους στο στομάχι ή το στήθος, κλπ.\n- Αξιολογήστε το επίπεδο της έντασης την οποία νιώθετε. Βάλτε το ένα χέρι πάνω στην κοιλιά, ακριβώς κάτω από το θώρακά σας.\n- Εισπνεύστε αργά και βαθιά από τη μύτη και νιώστε την αναπνοή να φτάνει μέχρι το κάτω μέρος των πνευμόνων σας. Με άλλα λόγια στείλτε τον αέρα όσο πιο κάτω γίνεται. Αν αναπνέετε από την κοιλιά, το χέρι σας θα πρέπει να σηκώνεται. Το στήθος πρέπει να κινείται ελάχιστα καθώς διαστέλλονται οι κοιλιακοί σας.\n- Αφού πάρετε μια πλήρη εισπνοή, κρατήστε την αναπνοή σας για μια στιγμή και μετά εκπνεύστε αργά από τη μύτη ή από το στόμα. Καθώς εκπνέετε αφήστε όλο σας το σώμα να χαλαρώσει.\n- Κάντε αργά 10 διαφραγματικές αναπνοές. Προσπαθήστε οι αναπνοές σας να είναι ομαλές και κανονικές, χωρίς να εισπνέετε ξαφνικά μεγάλες ποσότητες αέρα ή να αφήνετε τον αέρα να φεύγει όλος μαζί κατά την εκπνοή. Για να κάνετε πιο αργή την αναπνοή σας μετρήστε αργά μέχρι το 4 στην εισπνοή και μετά αργά μέχρι το 4 στην εκπνοή. Συνεχίστε να μετράτε για να ρυθμίσετε την αναπνοή σας για μερικές φορές ακόμα και μετά σταματήστε το μέτρημα.\n- Αφού έχετε κάνει πιο αργή την αναπνοή σας, μετρήστε αντίστροφα από το είκοσι μέχρι το ένα, λέγοντας έναν αριθμό με κάθε εκπνοή. Η άσκηση πρέπει να γίνεται κάπως έτσι: Εισπνεύστε αργά… Παύση… Εκπνεύστε αργά (πείτε είκοσι) Εισπνεύστε αργά… Παύση… Εκπνεύστε αργά (δεκαεννιά) και συνεχίστε έτσι μέχρι το ένα. Αν αρχίζετε να νιώθετε ζαλάδα όταν εξασκείστε στη διαφραγματική αναπνοή, σταματήστε για είκοσι περίπου δευτερόλεπτα, αναπνεύστε φυσιολογικά και ξεκινήστε πάλι.\n- Μπορείτε να εξασκηθείτε περισσότερη ώρα κάνοντας δύο ή τρία σετ διαφραγματικών αναπνοών. Να θυμάστε να μετράτε αντίστροφα, από το είκοσι μέχρι το ένα σε κάθε σετ. Πέντε λεπτά διαφραγματικών αναπνοών θα έχουν σημαντικά αποτελέσματα, μειώνοντας το άγχος ή τα πρώτα συμπτώματα πανικού.\nTags: ΔΙΑΦΡΑΓΜΑΤΙΚΗ ΑΝΑΠΝΟΗ


Κωδικός: 1007712 Boy\nΑσημένια Παιδική Εικόνα για Νεογέννητο Αγόρι, του Χριστού Παντοκράτωρ 14,5x11,5cm, σε δερμάτινη μπλε κορνίζα. Ιδανικό δώρο για νεογέννητο ή για βάπτιση. Κατάλληλη για να κρεμαστεί στην κούνια του μωρού σας ή να τοποθετηθεί στον τοίχο. Το ασήμι έχει υποστεί ειδική επεξεργασία ώστε να παραμένει αναλλοίωτη η λάμψη του. Η κάθε εικόνα διαθέτει σφραγίδα πιστοποίησης ασήμι 925o και συνοδεύεται από συσκευασία δώρου. Κατασκευάζεται με σεβασμό στην παράδοση και έμφαση στην ποιότητα στο εργαστήριό μας.


Ν. Ανδρουλάκης: Αναγκαία η αύξηση του κατώτατου μισθού στα 751 ευρώ | Mikrometoxos.gr\nΝ. Ανδρουλάκης: Αναγκαία η αύξηση του κατώτατου μισθού στα 751 ευρώ\nΣτην “ανάγκη να υπάρξει αύξηση του κατώτατου μισθού στα 751 ευρώ” αναφέρθηκε ο πρόεδρος του ΠΑΣΟΚ – Κινήματος Αλλαγής κατά τη συγκέντρωση της ΓΣΕΕ.\nΠαράλληλα, ζήτησε κυβερνητικές δράσεις στήριξης των κατώτατων εισοδημάτων και της μεσαίας τάξης, όπως η μείωση του ΦΠΑ στα βασικά και το πλαφόν στη ρήτρα αναπροσαρμογής, καλώντας επίσης να φορολογηθούν τα υπερκέρδη των μεγάλων εταιριών.\nΑναλυτικά οι δηλώσεις του κ. Ανδρουλάκη:\n“Σήμερα διαδηλώνουν χιλιάδες εργαζόμενοι για τα αυτονόητα. Για μισθούς αξιοπρέπειας. Είναι ανάγκη να υπάρξει αύξηση του κατώτατου μισθού στα 751 ευρώ και πολιτικές στήριξης των κατώτατων εισοδημάτων και της μεσαίας τάξης. Πρέπει ο ΦΠΑ στα βασικά αγαθά να μειωθεί. Να υπάρξει πλαφόν στη ρήτρα αναπροσαρμογής και να φορολογηθούν τα υπερκέρδη των μεγάλων εταιριών. Η Ευρωπαϊκή Επιτροπή τα υπολογίζει στα 200 δισεκατομμύρια ευρώ για το 2022. Αυτά τα χρήματα πρέπει να γίνουν δημοσιονομικά εργαλεία για να στηρίξουν τους πιο ευάλωτους ευρωπαίους πολίτες.\nΣε ερώτηση για τον κατώτατο μισθό ανέφερε μεταξύ άλλων:\nΘεωρούμε ότι τα 751 ευρώ είναι ένα πρώτο βήμα για να υπάρξει τόνωση του εισοδήματος των εργαζομένων. Θα δώσουμε αγώνα δίπλα τους, δίπλα στους ευάλωτους, δίπλα στους μικροσυνταξιούχους για να γίνει μια αξιοκρατική δημοσιονομική πολιτική και όχι όπως είδαμε την περίοδο της πανδημίας να ξοδεύονται 43 δισεκατομμύρια ευρώ – πολλές φορές χωρίς κριτήρια. Να εξαγγέλλεται από τη ΔΕΘ μείωση του φόρου, που αφορά στη μεταβίβαση πλούτου μέχρι 4,2 εκατομμύρια ευρώ. Αυτά δεν είναι πολιτικές αξιοκρατικής δημοσιονομικής πολιτικής. Είναι πολιτικές, που ο κ. Μητσοτάκης τις προτεραιοποιεί βάσει των δικών του ιδεών και των δικών του απόψεων. Έχουμε άλλη αντίληψη για την δημοσιονομική πολιτική”.


Κοροναϊός : Η χώρα έδωσε το πρώτο τεστ - Από τι θα κριθεί η επιστροφή στην κανονικότητα | in.gr\nΚοροναϊός : Η χώρα έδωσε το πρώτο τεστ – Από τι θα κριθεί η επιστροφή στην κανονικότητα\nΗμέρα ορόσημο αποτελεί για την Ελλάδα η 4η Μαΐου. Η χώρα μας μετά από μια μακρά και επιτυχημένη μάχη κατά του κοροναϊού ξεκίνησε τη σταδιακή άρση των μέτρων και την επιστροφή στην κανονικότητα\n4 Μαΐου 2020, 23:51\nΗμέρα ορόσημο αποτελεί για την Ελλάδα η 4η Μαΐου. Η χώρα μας μετά από μια μακρά και -στα πλαίσια του δυνατού- επιτυχημένη μάχη κατά του κοροναϊού ξεκίνησε τη σταδιακή άρση των μέτρων και την επιστροφή στην κανονικότητα.\nΗ Ελλάδα αναγκάστηκε να πάρει σκληρά και πρωτόγνωρα μέτρα με σκοπό να περιορίσει την εξάπλωση του φονικού ιού, τη στιγμή που άλλες χώρες μετρούσαν εκατοντάδες, αν όχι χιλιάδες, νεκρούς καθημερινά.\nΈτσι, αφού η χώρα μας έδωσε το πρώτο τεστ και φαίνεται ότι το πέρασε με επιτυχία, περνάει στη δεύτερη φάση, που δεν είναι άλλη από τη σταδιακή άρση των μέτρων.\nΣήμερα, Δευτέρα, άνοιξαν και πάλι -μεταξύ άλλων- βιβλιοπωλεία, καταστήματα ηλεκτρονικών υπολογιστών, περιφερειακών μονάδων υπολογιστών και λογισμικού, καταστήματα αθλητικού εξοπλισμού, καταστήματα ανθέων, υπηρεσίες τεχνικού ελέγχου οχημάτων (ΚΤΕΟ) και αυτά που βρίσκονταν πρώτα με διαφορά στη λίστα της συντριπτικής πλειοψηφίας των Ελλήνων: τα κομμωτήρια, τα κουρεία και τα κέντρα αισθητικής.\nΑκόμα, σήμερα «καλωσορίσαμε» τις μάσκες στην καθημερινότητά μας, ως υποχρεωτικό μέτρο προφύλαξης από τον κοροναϊό σε κλειστούς χώρους, όπως τα κουρεία και τα κομμωτήρια, αλλά και τα Μέσα Μαζικής Μεταφοράς.\nΑκόμα, σήμερα η μέρα έφερε και θετικά νέα, αφού πέραν την υπακοής της πλειοψηφίας των Ελλήνων, ο Σωτήρης Τσιόδρας ανακοίνωσε κατά τη διάρκεια της σημερινής ενημέρωσης για τον κοροναϊό πως το «R0» στη χώρα μας, ένας από τους παράγοντες που ενδιαφέρει όλους τους επιστήμονες, είναι κάτω από 0,5. Αυτό πρακτικά σημαίνει πως ένας φορέας του ιού μολύνει αυτή τη στιγμή λιγότερους από έναν ανθρώπους. Αυτό έχει ως αποτέλεσμα, σύμφωνα με όσα έχει δηλώσει ο κ. Τσιόδρας στο παρελθόν, ο ιός να μειώνεται και στη συνέχεια να εξαφανίζεται.\nΩστόσο, δεν πρέπει σε καμία περίπτωση να θεωρήσουμε ότι ο ιός έχει νικηθεί και ότι από σήμερα επιστρέψαμε στην προ κοροναϊού εποχή. Ο φονικός ιός υπάρχει ακόμα ανάμεσά μας, ενώ και οι επιστήμονες τονίζουν πως εφόσον παρατηρηθεί μεγάλη αύξηση κρουσμάτων, δεν θα διστάσουν να προτείνουν εκ νέου αυστηρά μέτρα, χωρίς να μένει εκτός συζήτησης και μια νέα απαγόρευση κυκλοφορίας.\nΔείτε επίσης: Έλεγχοι της ΕΛ.ΑΣ. σε ΜΜΜ και καταστήματα για την τήρηση των μέτρων\nΆπαντες συνιστούν ιδιαίτερη προσοχή\nΧαρακτηριστικά ήταν τα λόγια του εκπροσώπου του υπουργείου Υγείας για τον κοροναϊό, Σωτήρη Τσιόδρα, ο οποίος τόνισε πως από δω και πέρα «όλοι μας θα κριθούμε, για να προστατεύσουμε και να προστατευθούμε. Από εμάς θα κριθεί».\n«Τώρα που αυξάνονται οι επαφές, πρέπει να παρακολουθούμε τον εαυτό μας για τυχόν συμπτώματα. Που θα μας οδηγήσουν στην αποφυγή διασποράς του ιού. Να μην έχουμε επάνοδο στην επιδημία» συμπλήρωσε κρούοντας τον κώδωνα του κινδύνου.\nΕνδεικτικά της νέας καθημερινότητας που ξημέρωσε σήμερα, ήταν τα λόγια του υφυπουργού Πολιτικής Προστασίας, Νίκου Χαρδαλιά. «Σήμερα αφήσαμε πίσω μας 42 μέρες πρωτόγνωρης προσπάθειας. Η νέα φάση έχει νέες προκλήσεις. Η νέα διαδικασία θα αξιολογείται καθημερινά. Ο ιός είναι ακόμη εδώ. Δεν έχουμε ξεφύγει τον κίνδυνο.Θα έχουμε και νέα κρούσματα και νέες απώλειες» είπε ο κ. Χαρδαλιάς.\n«Πρέπει να συνεχίσουμε στον δρόμο που χαράξαμε μέχρι τώρα. Μπήκαμε σε νέο στάδιο, κάναμε το επόμενο βήμα, αλλά ο πόλεμος δεν έχει κριθεί ακόμη» ανέφερε.\nΠότε θα έχουμε ξεκάθαρη εικόνα για την άρση των μέτρων\nΑναφορικά με το πότε θα έχουμε μια ξεκάθαρη εικόνα για την άρση των μέτρων, σύμφωνα με τους ειδικούς, μέσα στις επόμενες 15 ημέρες θα υπάρχει μία ξεκάθαρη εικόνα σχετικά με το κατά πόσο θα έχει επηρεάσει στη διασπορά του ιού η άρση των περιορισμών και η ελεύθερη μετακίνηση των πολιτών.\nΣύμφωνα με τα όσα λένε οι ειδικοί τα μέτρα θα αξιολογούνται ανά 24ωρο και αν κάτι δεν πάει καλά δεν αποκλείεται να επαναληφθούν τα μέτρα. Ανοιχτό εξάλλου είναι το ενδεχόμενο να υπάρξουν και γεωγραφικοί περιορισμοί αναλόγως της πορείας του ιού στη χώρα.\n«Όλα είναι επικίνδυνα από τα σχολεία μέχρι τις εκκλησίες για επανάκαμψη επιδημίας» ήταν μια χαρακτηριστική φράση του καθηγητή Παθολογική Φυσιολογίας Λοιμώξεων ΕΚΠΑ, Νίκου Σύψα.\nΠαράλληλα, ο κ. Σύψας, μιλώντας στο MEGA ξεκαθάρισε πως δεν υπάρχει κανένα περιθώριο εφησυχασμού.\nΣυγκεκριμένα ανέφερε πως «αυτό που μας ανησυχεί είναι ο εφησυχασμός. Να πιστέψει ο κόσμος ότι ο κοροναϊος τελείωσε, ότι ο κίνδυνος δεν υπάρχει».\nΠότε θα σημάνει συναγερμός\nΤην ίδια ώρα, κύριος στόχος των υγειονομικών αρχών είναι ο συντελεστής μετάδοσης R0 της νόσου να μην υπερβεί το «1» (δηλαδή κάθε φορέας του ιού να μολύνει μόνο ένα άτομο). Κι αυτό γιατί έστω μία στοιχειώδης αύξηση της τάξης του συγκεκριμένου συντελεστή στο 1,1 ή έως 1,3 (όπως συνέβη προσφάτως στη Γερμανία) σηματοδοτεί επικίνδυνη κλιμάκωση της νόσου που ίσως προκαλέσει αντίστοιχη αύξηση των θανάτων και «επιβάρυνση» των ΜΕΘ.\nΆλλοι μιλούν για 50 κρούσματα\nΜια… διαφορετική κανονικότητα\nΗ σημερινή ημέρα ξημέρωσε σε… κανόνες για τους Έλληνες, οι οποίοι μπορεί να είπαν «αντίο» στο SMS στο 13033 και να είδαν το «Μένουμε Σπίτι» να γίνεται «Μένουμε Ασφαλείς», ωστόσο πρέπει να συνηθίσουν νέους κανόνες, οι οποίοι περιστρέφονται γύρω από το τρίπτυχο πλένουμε χέρια, φοράμε μάσκες και κρατάμε αποστάσεις ασφαλείας.\nΣτα ΜΜΜ, όπως έχει γίνει γνωστό, είμαστε υποχρεωμένοι να φοράμε μάσκα. Μάλιστα, σήμερα όσοι δεν φορούσαν αναγκάστηκαν να κατέβουν από αυτά, μετά τις υποδείξεις και τις συστάσεις των αρχών.\nΜπροστά σε ίδια εικόνα βρέθηκαν και όσοι επισκέφτηκαν σήμερα τα καταστήματα που άνοιξαν, στα οποία ισχύουν τα μέτρα της απόστασης, αλλά και των ατόμων που επιτρέπονται να βρίσκονται μέσα σε αυτά ανάλογα με τα τετραγωνικά τους. Αυτό είχε ως αποτέλεσμα να δημιουργηθούν ουρές, χωρίς ωστόσο να υπάρξουν αναταραχές. Οι περισσότεροι δείχνουν να καταλαβαίνουν την κατάσταση και έτσι περίμεναν υπομονετικά να έρθει η σειρά τους.\nΣε αυτό αναφέρθηκε και ο υπουργός Ανάπτυξης και Επενδύσεων, Αδωνις Γεωργιάδης, ο οποίος υπογράμμισε πως «υπήρχε κίνηση στα μαγαζιά του κέντρου της Αθήνας, κυκλοφόρησε ο κόσμος και τηρήθηκαν και τα μέτρα ασφαλείας. Η πρώτη μέρα πήγε καλά για τα καταστήματα που λειτούργησαν, σύμφωνα και με τις πληροφορίες που έχω από επιμελητήρια και συνδέσμους».\nΤέλος, ανοιχτοί είναι πλέον και οι ιεροί ναοί για ατομική προσευχή, με τους ιερείς να λαμβάνουν μέτρα στις πόρτες των εκκλησιών, με αντισηπτικά, ενώ και εκεί είναι αναγκαία η χρήση μάσκας.\nΔείτε εικόνες από τη σημερινή μέρα:\nΣχετικά άρθρα: ➤ Κοροναϊός: Το Βερολίνο ζητά από την Κίνα την επιστημονική διευκρίνιση της προέλευσής του ➤ Κοροναϊός : «Σκοτώνουν» οι υψηλές θερμοκρασίες τον ιό; – Τι θα γίνει με τον τουρισμό ➤ Κοροναϊός: Ποιοι αποτελούν τις ευπαθείς ομάδες-Τι να προσέχουν\n25/09/2021 | 02:54\nEnglish edition Anastasiades tells UN General Assembly he is ready for resumption of Cyprus talks 31 λεπτά πριν\nΟικονομία S&P για ΕΕ – Αναβαθμίζει την ανάπτυξη – Στηρίζει την ΕΚΤ 44 λεπτά πριν


Υλικές ζημιές και τραυματισμοί έχουν προκληθεί σύμφωνα με τις πρώτες πληροφορίες από τον ισχυρό σεισμό 6.8 ρίχτερ που έλαβε χώρα βόρεια της Σάμου και με εστιακό βάθος 2 χιλιομέτρων.\nΗ ισχυρή δόνηση ήταν μεγάλης διάρκειας και έγινε αισθητή στην Αττική, αλλά και στην υπόλοιπη Ελλάδα, καθώς και σε Αλβανία, Βουλγαρία και Τουρκία. Στη Σμύρνη μάλιστα έχουν καταγραφεί ζημιές ενώ έχει ξεκινήσει και ο… χορός των μετασεισμών που θα κρατήσει αρκετά.\nΤο Samos24 μεταδίδει πως ναός στο Καρλόβασι της Σάμου κατέρρευσε. Τέσσερις είναι μέχρι στιγμής οι άνθρωποι που έχουν τραυματιστεί ελαφρώς.\nSeferihisar'da son durum… #deprempic.twitter.com/Pw7Xh0TNTW\nΠροηγούμενο άρθροΟλοκληρώθηκε το χειρουργείο του Φαν Ντάικ (pic)\nΕπόμενο άρθροΑΠΟΕΛ: Συμφώνησε με ΜακΚάρθι!


Aπαξίωση των ελέγχων ντόπινγκ στην Ελλάδα | Η ΚΑΘΗΜΕΡΙΝΗ\nΤο μπάσκετ εμφανίζει μεγάλο αριθμό ελέγχων, όμως σύμφωνα με τον βουλευτή και πρώην αθλητή Γ. Μαυρωτά, στην πλειονότητά τους είναι προσυμφωνημένοι.\n29 Σεπτεμβρίου, 2018 29.09.2018 • 17:45\nΣύμφωνα και με δειγματολήπτες που μίλησαν στην «Κ» οι έλεγχοι εντός αγώνων δεν είναι εξίσου αποτελεσματικοί. Οι αθλητές είναι προετοιμασμένοι στις μεγάλες διοργανώσεις και –εφόσον έχουν εφαρμόσει με προσοχή τα πρωτόκολλα χρήσης απαγορευμένων ουσιών– έχουν φροντίσει να καθαρίσουν τον οργανισμό τους από ίχνη αναβολικών. Στη Γερμανία πέρυσι πραγματοποιήθηκαν 1.656 έλεγχοι αθλητών στίβου εκτός αγώνων και μόλις 638 εντός αγώνων. Αντίστοιχη αναλογία ίσχυε και για την κολύμβηση. Στη Βρετανία, για την περίοδο Απριλίου – Ιουνίου 2017, ελέγχθηκαν 208 αθλητές της ομοσπονδίας στίβου της χώρας εκτός αγώνων και 25 εντός.


Λουκασένκο: Έχουμε έτοιμους για χρήση πυρηνικούς πυραύλους - 01.12.2021, Sputnik Ελλάδα\nΛουκασένκο: Έχουμε έτοιμους για χρήση πυρηνικούς πυραύλους\nΣε πλήρη ετοιμότητα οι εκτοξευτές πυρηνικών πυραύλων της Λευκορωσίας, σύμφωνα με τον Αλεξάντερ Λουκασένκο. 01.12.2021, Sputnik Ελλάδα\nΤο σύνολο των εκτοξευτών πυρηνικών διηπειρωτικών πυραύλων, που έχει στην κατοχή της η Λευκορωσία, είναι έτοιμοι για χρήση με εξαίρεση έναν, ανέφερε ο Πρόεδρος της χώρας, Αλεξάντερ Λουκασένκο.Σύμφωνα με τις δηλώσεις του Λευκορώσου Προέδρου στο ρωσικό πρακτορείο Ria Novosti, η χώρα θα προτείνει στη Ρωσία να φιλοξενήσει πυρηνικά όπλα στο έδαφός της, εάν παρόμοια συστήματα του ΝΑΤΟ εμφανιστούν στην Πολωνία.Νωρίτερα τον Νοέμβριο, ο Γενικός Γραμματέας του ΝΑΤΟ Γενς Στόλτενμπεργκ δήλωσε ότι η συμμαχία μπορεί να μεταφέρει πυρηνικά όπλα στις χώρες της Ανατολικής Ευρώπης, εάν η Γερμανία αρνηθεί.«Γιατί έγινα εχθρός της Δύσης; Όχι, επειδή είμαι δικτάτορας. Αλλά, όλοι οι (πύραυλοι) Τοπόλ, εκτός από έναν, είναι λειτουργικοί και έτοιμοι για χρήση» ανέφερε ο κ. Λουκασένκο.Ο ίδιος, προχώρησε και σε μια αποκάλυψη καθώς ισχυρίστηκε ότι ο πρώην Πρόεδρος της Ρωσίας Μπόρις Γέλτσιν απαιτούσε να καταστραφούν αυτοί οι εκτοξευτές, καθώς δεχόταν πιέσεις από τους Αμερικανούς.«Είπα όχι. Αλλά όταν η πίεση ήταν ανυπόφορη, για να ξέρετε, μπορώ να το αποδείξω και να το δείξω, ανατινάξαμε ένα οπλοστάσιο, που ήταν στο δάσος, αλλά οι τοποθεσίες δεν είναι μόνο 10 εκατοστά εκεί, είναι πολύ μεγάλη η περιοχή» κατέληξε ο Λουκασένκο.\nπολωνία, λευκορωσία, πυρηνικά όπλα, αλεξάντερ λουκασένκο\n17:55 01.12.2021 (Ανανεώθηκε: 18:20 01.12.2021)\n© Φωτογραφία : BELTA / Μεταφορά στο αρχείο φωτογραφίαςΑλεξάντερ Λουκασένκο\n© Φωτογραφία : BELTA\nΣε πλήρη ετοιμότητα οι εκτοξευτές πυρηνικών πυραύλων της Λευκορωσίας, σύμφωνα με τον Αλεξάντερ Λουκασένκο.\nΤο σύνολο των εκτοξευτών πυρηνικών διηπειρωτικών πυραύλων, που έχει στην κατοχή της η Λευκορωσία, είναι έτοιμοι για χρήση με εξαίρεση έναν, ανέφερε ο Πρόεδρος της χώρας, Αλεξάντερ Λουκασένκο.\nΣύμφωνα με τις δηλώσεις του Λευκορώσου Προέδρου στο ρωσικό πρακτορείο Ria Novosti, η χώρα θα προτείνει στη Ρωσία να φιλοξενήσει πυρηνικά όπλα στο έδαφός της, εάν παρόμοια συστήματα του ΝΑΤΟ εμφανιστούν στην Πολωνία.\nΝωρίτερα τον Νοέμβριο, ο Γενικός Γραμματέας του ΝΑΤΟ Γενς Στόλτενμπεργκ δήλωσε ότι η συμμαχία μπορεί να μεταφέρει πυρηνικά όπλα στις χώρες της Ανατολικής Ευρώπης, εάν η Γερμανία αρνηθεί.\n«Γιατί έγινα εχθρός της Δύσης; Όχι, επειδή είμαι δικτάτορας. Αλλά, όλοι οι (πύραυλοι) Τοπόλ, εκτός από έναν, είναι λειτουργικοί και έτοιμοι για χρήση» ανέφερε ο κ. Λουκασένκο.\nΟ ίδιος, προχώρησε και σε μια αποκάλυψη καθώς ισχυρίστηκε ότι ο πρώην Πρόεδρος της Ρωσίας Μπόρις Γέλτσιν απαιτούσε να καταστραφούν αυτοί οι εκτοξευτές, καθώς δεχόταν πιέσεις από τους Αμερικανούς.\n«Είπα όχι. Αλλά όταν η πίεση ήταν ανυπόφορη, για να ξέρετε, μπορώ να το αποδείξω και να το δείξω, ανατινάξαμε ένα οπλοστάσιο, που ήταν στο δάσος, αλλά οι τοποθεσίες δεν είναι μόνο 10 εκατοστά εκεί, είναι πολύ μεγάλη η περιοχή» κατέληξε ο Λουκασένκο.


[email protected] (Enikonomia.gr) http://www.enikonomia.gr/timeliness/161863,tsakalotos-kapoioi-den-theloun-to-asylo-giati-den-theloun-tis-kat.html http://media.enikonomia.gr/data/photos/resized/125_161863_ffe6e26f32-9d4c8ce6ee76f8f7.jpg «Το Πανεπιστήμιο δεν είναι μόνο προετοιμασία για την αγορά εργασίας» υποστήριξε ο Ευκλείδης Τσακαλώτος στη συζήτηση για το νομοσχέδιο του υπουργείου Παιδείας... 8/1/2017 5:01:24 PM 8/1/2017 5:01:24 PM\nδημοσιεύθηκε: 01/08/2017 17:01\n«Το Πανεπιστήμιο δεν είναι μόνο προετοιμασία για την αγορά εργασίας» υποστήριξε ο Ευκλείδης Τσακαλώτος στη συζήτηση για το νομοσχέδιο του υπουργείου Παιδείας και πρόσθεσε ότι «το εργαλειακό Πανεπιστήμιο που βγάζει λεφτά και θέλει μόνο να βοηθήσει την οικονομία, δεν έχει καμία αυταξία και στο τέλος δεν βοηθά και την οικονομία».\nΟ υπουργός Οικονομικών τόνισε ότι το εν λόγω νομοσχέδιο περιλαμβάνει ρυθμίσεις που αρχίζουν να προστατεύουν το δημόσιο Πανεπιστήμιο, αφήνοντας αιχμές προς τις προηγούμενες κυβερνήσεις ότι δεν το φρόντισαν και τώρα ισχυρίζονται ότι δεν είναι και καλό.\nΟ κ. Τσακαλώτος είπε πως με αυτό το νομοσχέδιο εισάγεται ο έλεγχος στα μεταπτυχιακά προγράμματα και υπάρχει διαφάνεια.\nΑπαντώντας στο «Ποτάμι» σχετικά με την αξιολόγηση και τη χρηματοδότηση των ερευνητικών προγραμμάτων ο κ. Τσακαλώτος είπε πως είναι λάθος η θέση του, καθώς «η Παιδεία είναι δημόσιο εγχείρημα και το θέμα δεν είναι ποιο τμήμα είναι καλύτερο από το άλλο γιατί τότε αρχίζουν τα παιχνίδια γύρω από τις αξιολογήσεις». Κατέληξε δε, ότι «ο ανταγωνισμός δεν είναι για την Παιδεία».\nO υπουργός Οικονομικών τόνισε ακόμη ότι «για να προχωρήσουμε μπροστά πρέπει να είμαστε μέρος της συζήτησης για τον εκσυγχρονισμό των Πανεπιστημίων». Ο ίδιος επεσήμανε τον κίνδυνο των "ιδιωτικών συμφερόντων που επιθυμούν να μπουν στα πανεπιστήμια" ενώ μίλησε και για το άσυλο και τις καταλήψεις.\n"Μην μας λέτε για τα ναρκωτικά και τη βία, πείτε μας ότι δεν θέλετε τις καταλήψεις, πείτε ότι θέλετε τους φοιτητές να κάθονται στα αυγά τους" είπε χαρακτηριστικά ο κ. Τσακαλώτος αναφερόμενος στις αντιδράσεις για την κατάργηση του σημερινού θεσμικού πλαισίου για το πανεπιστημιακό άσυλο.\n«Γιατί κρυβόμαστε πίσω από το δάχτυλό μας; Είναι παράνομες οι καταλήψεις; Αντιδημοκρατικές; Οι φοιτητές πρέπει να κάθονται στα αυγά τους;» απηύθυνε ως ερωτήματα ο υπουργός Οικονομικών και πρόσθεσε: "δεν θέλουν κάποιοι να γίνονται καταλήψεις, εγώ έχω πάρει μέρος σε πολλές, εγώ πιστεύω ότι οι πολλές είναι λάθος, αλλά κι αν είναι λάθος και δεν συμφωνώ δεν σημαίνει ότι δεν μπορώ να συζητήσω».\n#ΤΣΑΚΑΛΩΤΟΣ #ΠΑΝΕΠΙΣΤΗΜΙΑ #ΠΑΙΔΕΙΑ #ΝΟΜΟΣΧΕΔΙΟ #ΒΟΥΛΗ\nΓεννηματά: Ο νόμος για την Παιδεία που θα ψηφιστεί δεν θα μακροημερεύσει\nΈνταση στη Βουλή ανάμεσα στον Γαβρόγλου και βουλευτές της Δημοκρατικής Συμπαράταξης - ΒΙΝΤΕΟ


Red Jacket Trail (Mankato, Μινεσότα) - Κριτικές - TripAdvisor\nRed Jacket Trail, Mankato - Κριτικές\nΝο 4 από 20 δραστηριότητες - Mankato\nΑυτό Rode μονοπάτι με δύο μας παιδιά και το λατρέψαμε!\nΗ οικογένειά μας πήρε μια ημερήσια εκδρομή από το Minneapolis να Mankato. Έχουμε νοικιάσει ποδήλατα από το ποδήλατο Nicollet δώρων και πήραμε το μονοπάτι από τους αρκετά εύκολα. Τα παιδιά μας ( 11 και 13 χρονών) απολαύσαμε πολύ. Η πορεία είναι όλα τα λιθόστρωτα από...την άκρη της πόλης μέχρι και έξω από την πόλη. Δεν είναι πολύ δύσκολο για ένα ταξίδι με το τρένο. Εκπληκτικό railroad bridge, καθώς και μερικά μικρότερα κόμματα. Τα περισσότερα από τα trail βρίσκεται στο δάσος. Αν έχετε κάνει τη διαδρομή μέχρι το τέλος και να γυρίσεις, δώστε στον εαυτό σας ένα καλό πεντάλ και μπορείτε να ακτή για σχεδόν 2 km από τον μεγάλο bridge. Πολύ διασκεδαστικό!Περισσότερα\nΠοια θα ήταν η περιοχή Mankato θα ήθελα χωρίς το κόκκινο σακάκι Trail; Λίγο πάνω από 6 km κυρίως σε ένα παλαιό railroad κρεβάτι και απέναντι σε μια ιστορική trestle. Οι περισσότεροι από εκείνους που απολαμβάνουν σήμερα δεν συνειδητοποιούν ότι χρειάστηκαν αμέτρητες ώρες εθελοντική προσπάθεια...και county κυβέρνηση ότι ήταν πρόθυμη να λάβει θαρραλέα βήματα για να κάνετε αυτό το υπέροχο περιουσιακού στοιχείου γίνει πραγματικότητα. Ένα παράδειγμα όχι μόνο για την ομορφιά αλλά απόδειξη ότι οι πολίτες και οι κυβερνήσεις τους να εργαστούν από κοινού για να δημιουργήσουμε κάτι που είναι πραγματικά βιώσιμη και προς όφελος όλων.Περισσότερα\nΌμορφο βόλτα κατά μήκος του ποταμού και μέσω ιστορικές περιοχές Mankato. Ιδανικό για ποδηλασία βουνού, τρέξιμο, είτε με τα πόδια.\nΠοδήλατο εδώ τον Μάιο, όταν η Lilacs είναι ανθισμένα\nΑυτό δεν είναι μια μακρά διαδρομή, αλλά μπορείτε να ταξιδέψετε σε άλλες διαδρομές από εδώ. Πιστεύαμε ότι η παλιά γέφυρες ήταν εκπληκτικά. Υπήρχαν πολλά ιστορικά σημάδια κατά μήκος της διαδρομής του. Η διαδρομή είναι τόσο ομαλά και τέλειο για τους ποδηλάτες όλων των ηλικιών. Λάτρεψα...την ψήφιση lilacs. Τη μινεσότα ποδηλασίας ήταν αξίζει το αυτοκίνητο από το New Jersey. Ελπίζω να επιστρέψω ξανά σύντομα.Περισσότερα\nΩραίο μέρος για μια βόλτα με το ποδήλατο\nΑυτό το σαββατοκύριακο πήγαμε στο κόκκινο σακάκι trail και είχαμε ένα καλό καιρό - ο αντρούλης μου μόλις πήραμε ένα νέο ποδήλατο και είναι μια ωραία και χαλαρωτικά μονοπάτι για να ανάψουν. Είχαμε μια ευχάριστη διαμονή.\nΥπέροχες βόλτες με ποδήλατο για όλες τις ηλικίες\nΠηγαίναμε τμήμα της διαδρομής, περίπου 36 km ταξίδι μετ' επιστροφής. Υπάρχει μεγάλη ποικιλία από το πλακόστρωτο μονοπάτι. Θα ήθελα περισσότερο από ότι είχε προστασίας από τον ήλιο έχει λίγο ζεστό. Έχουμε ακόμη πραγματικά μου άρεσε. Είχαμε αποφασίσει όταν παρκάραμε το αυτοκίνητο στο Mankato ότι θα...είχαμε την στάση για μεσημεριανό ..... έτσι ώστε να ήταν ο προορισμός μας. Πολλή διασκέδαση.Περισσότερα\nBest Trail στη νότια MN\nRed Jacket είναι ένα παλιό Railroad κρεβάτι κι έτσι είναι μόνο ένα 2 τοις εκατό κατηγορίας Α σε οποιοδήποτε σημείο. Τα μονοπάτια είναι καλά συντηρημένο και εντελώς ασφαλτοστρωμένος. Το κόκκινο σακάκι Bridge διαθέτει υπέροχη θέα στην κοιλάδα του ποταμού. Τα πόδια, με ποδήλατο, τζόκινγκ, ή...ακόμα και για σκι αντοχής, δεν θα απογοητευτείτε!Περισσότερα\nΟι διακοπές μου κάθε μέρα!\nΥπέροχα μονοπάτια, καλά διατηρημένο, εξασκηθείτε! Αυτό το κάνω βόλτα 5 ημέρες την εβδομάδα! Φρέσκο αέρα και εύκολος τρόπος για να διαγράψετε το μυαλό σας!\nΈκανε 21 χλμ. loop όπως αυτό το μονοπάτι. Μια πολύ ωραία διαδρομή και δεν έχει πολύ κόσμο. Μου άρεσε πολύ η άγρια μωβ άνθη που καλλιεργήθηκαν επί των πλευρών του ίχνους. Όμορφο μέρος του κράτους.\nΚαλά διατηρημένο μονοπάτι\nΠάντα ένα όμορφο μονοπάτι, που έχει υπέροχη θέα στο ποτάμι και κοιλάδα του ποταμού. Κλίσεις είναι ως επί το πλείστον μέτρια πρανή/παρακμής.\nΛάβετε γρήγορα απαντήσεις από το προσωπικό του Red Jacket Trail και από προηγούμενους επισκέπτες.\nΌρθια κωπηλασία, Περιηγήσεις με σκάφος, Καγιάκ και κανό


Μίγμα Βαμμάτων για Ουροποιητικό Σύστημα 50ml - HerbStore - Βότανα, Φυτικά προϊόντα υγείας\nΜίγμα Βαμμάτων για Ουροποιητικό Σύστημα 50ml\nΣυσκευασία 50ml που περιέχει Μίγμα Βαμμάτων με κυπαρισσάκι, εκουϊζέτο, αγριάδα και τσουκνίδα .\nΤο μίγμα βαμμάτων για προβλήματα του ουροποιητικού συστήματος προέρχεται από την εμβάπτιση των προαναφερθέντων βοτάνων σε ένα αλκοολούχο διάλυμα (γράπα), για μία περίοδο 4-6 εβδομάδων. Κατά τη διάρκεια αυτή, τα ενεργά συστατικά των παραπάνω βοτάνων διαλύονται μέσα στο αλκοολούχο διάλυμα με αποτέλεσμα να δημιουργείται το βάμμα.\nΤο ουροποιητικό σύστημα είναι ιδιαίτερα ευαίσθητο και συχνά "ταλαιπωρείται" από λοιμώξεις, μολύνσεις και φλεγμονές (λ.χ. κυστίτιδα) που οφείλονται στην ανάπτυξη βακτηρίων στην ουροφόρο οδό.\nΤο Bladder Relief συμβάλλει στο καθαρισμό της ουροφόρου οδού. Περιέχει Κυπαρισσάκι, Εκουϊζέτο, Αγριάδα και Τσουκνίδα.\nΤο Κυπαρισσάκι θεωρείται ένα από τα καλύτερα αντισηπτικά και απολυματικά του ουροποιητικού συστήματος. Σύμφωνα με τους βοτανοθεραπευτές, το κυπαρισσάκι απολυμαίνει ολόκληρο το ουροποιητικό σύστημα αυξάνοντας ελαφρά και τη παραγωγή ούρων. Θεωρείται κατάλληλο για την αντιμετώπιση της κυστίτιδας και την καταπολέμηση λοιμώξεων του ουροποιητικού, ενώ βοηθάει ακόμη και σε περιπτώσεις προστάτη και σε πέτρες νεφρών. Το εκουϊζέτο θεωρείται ως ένα από τα καλύτερα "φυσικά αντιβιοτικά". Σύμφωνα με τους Βοτανοθεραπευτές, όλα τα τμήματα του φυτού περιέχουν ουσίες (γλυκοσίδια) με αντιβακτηριακές, αντιμυκητιακές και αντιβιοτικές ιδιότητες. Για το λόγο αυτό, το εκουϊζέτο χρησιμοποιείται κυρίως σε περιπτώσεις μολύνσεων και λοιμώξεων του ουροποιητικού συστήματος, καθώς και στις περιπτώσεις δερματολογικών διαταραχών. Στη περίπτωση των δύο αυτών "διαταραχών", το εκουϊζέτο φέρεται να συνδράμει αποφασιστικά στην αντιμετώπιση των συμπτωμάτων - "καθαρίζοντας" το ουροποιητικό σύστημα και καταπολεμώντας τις μολύνσεις της επιδερμίδας. Σύμφωνα με πολλούς βοτανοθεραπευτές, το μεγάλο πλεονέκτημα των "φυτικών αντιβιοτικών" είναι πως συνήθως δεν προκαλούν αλλεργίες και πως δεν καταστρέφουν την εντερική πανίδα. Η αγριάδα ενεργεί ως ήπιο διουρητικό και ευνοεί την απώλεια νερού από το σώμα, χωρίς όμως να διαταράσσει τους ηλεκτρολύτες όπως κάνουν τα διουρητικά. Αυτή του η ιδιότητα το καθιστά εξαιρετικό βότανο για τη θεραπεία φλεγμονών του ουροποιητικού. Παράλληλα θεωρείται ότι ανακουφίζει από τους πόνους της πλάτης που παρουσιάζονται σε αυτές τις μολύνσεις. Τέλος, η τσουκνίδα είναι επίσης ένα πολύ διουρητικό βότανο, το οποίο είναι εξαιρετικό σε ουρολημώξεις, πέτρες νεφρών, και προστάτη.\nΤο Μίγμα Βαμμάτων για Ουροποιητικό Σύστημα παρασκευάζεται στην Ελλάδα κάτω από τις αυστηρότερες Ευρωπαϊκές προδιαγραφές και με αποκλειστική χρήση αγνών και ελεγμένων πρώτων υλών.\nΘεραπείες για: Ουρικό Οξύ, Πέτρες Νεφρών, Προστάτη\nΜίγμα Βαμμάτων για Αϋπνία 50ml


Τους έδιναν 24 ώρες ζωής. Μετά από 11 χρόνια συνομιλούν μέσα στα κεφάλια τους Γαργαλιάνοι Online | ΚΑΘΗΜΕΡΙΝΑ ΤΡΙΦΥΛΙΑΚΑ ΝΕΑ\nΤους έδιναν 24 ώρες ζωής. Μετά από 11 χρόνια συνομιλούν μέσα στα κεφάλια τους\nΗ σπάνια αυτή περίπτωση των συζευγμένων διδύμων κοριτσιών που έχει προκαλέσει φιλοσοφικό και επιστημονικό ενδιαφέρον και είναι μια από τις πιο σύνθετες που έχουν ποτέ καταγραφεί. «Όταν είχαν φτάσει σε ηλικία ενάμιση έτους, μας είπαν ότι ήταν αδύνατο να γίνει διαχωρισμός τους χωρίς να κινδυνέψει σοβαρά η υγεία τους ή να δημιουργηθούν επιπλοκές και να πεθάνει η μία», λέει η μητέρα της Krista και της Tatiana που ζουν με τα κρανία τους ενωμένα.\nΤα δίδυμα που γεννιούνται έτσι είναι κάτι πολύ σπάνιο, αλλά τα κορίτσια αυτά είναι ακόμη πιο ξεχωριστά επειδή τα κρανία τους δεν είναι απλά ενωμένα, αλλά σχηματίζουν ένα ενιαίο συνεχές κρανίο που φιλοξενεί τέσσερα εγκεφαλικά ημισφαίρια. Σε ένα νέο ντοκιμαντέρ για τη ζωή τους, η Judith Pyke μάς προσκαλεί στον κόσμο των κοριτσιών αυτών και αποκαλύπτει πώς αυτές οι δύο ζωές συνδέονται με τρόπο πολύ πιο ισχυρό από τον σύνδεσμο στο κεφάλι τους. Περίπου τα μισά από τα συζευγμένα δίδυμα είναι θνησιγενή και όταν τα κορίτσια γεννήθηκαν το φθινόπωρο του 2006, οι γιατροί ανέμεναν ότι δεν θα επιβιώσουν μετά τις πρώτες 24 ώρες τους. Όταν επέζησαν, οι γονείς Felicia και Brendan ενημερώθηκαν ότι τα κορίτσια θα ήταν «φυτά», θα περνούσαν μια ζωή σε ένα κρεβάτι και θα ήταν ανίκανα να τραφούν ή να κάνουν το οτιδήποτε.\nΗ Felicia και η Brendan προετοιμάστηκαν να πάρουν τα κορίτσια τους στο σπίτι, στο Βερνόν της Βρετανικής Κολομβίας. Ωστόσο πριν φύγουν από το νοσοκομείο παρατήρησαν κάτι αφύσικο στη συμπεριφορά τους- όταν τοποθετήθηκε μια πιπίλα στο στόμα του ενός βρέφους, σταμάτησε να κλαίει και το άλλο.\nΟι εξετάσεις αργότερα αποκάλυψαν ότι ο θάλαμος κάθε κοριτσιού συνδέεται με τον άλλον μέσω μιας «θαλαμικής γέφυρας» που μεταφέρει το αίμα και την εγκεφαλική δραστηριότητα. Ο θάλαμος λειτουργεί ως κόμβος για την αισθητηριακή πληροφόρηση, έτσι ώστε τα κορίτσια να μπορούν να «συντονίσουν» τις εμπειρίες τους. Η έκταση αυτών των κοινών αισθήσεων κάνει τα δίδυμα Hogan μοναδικά στον κόσμο. Ο καθηγητής Lewis Spitz, κορυφαίος εμπειρογνώμονας σε συζευγμένα δίδυμα που έχει πραγματοποιήσει χειρουργικές επεμβάσεις διαχωρισμού είπε ότι ποτέ στην καριέρα του δεν είχε συναντήσει κανένα ζευγάρι τόσο στενά συνδεδεμένο όπως τα κορίτσια του Hogan. Μπορεί να είναι επιστημονικά θαύματα, αλλά είναι μόνο 11 ετών. Παίζουν μαζί, ενοχλούν η μία την άλλη και λατρεύουν και οι δύο τους Power Rangers. Το ντοκιμαντέρ αποκαλύπτει πτυχές από τη ζωή τους και απαντά σε ερωτήματα για πρακτικά ζητήματα. Φυσικά υπάρχουν περιορισμοί παντού. Τα κορίτσια είναι επιληπτικά και πρέπει κάθε βράδυ να λαμβάνουν θεραπεία. Έχουν επίσης διαβήτη τύπου 1 και είναι αλλεργικές στη γλουτένη. Η μαμά αγκαλιάζει την κόρη της Το σώμα και η έννοια του Εαυτού Όμως πέρα από όσα βλέπει κανείς παρατηρώντας τις δίδυμες υπάρχουν πολλά ερωτήματα που εκφράζονται από φιλοσόφους και επιστήμονες. Τι μπορούν αυτά τα κορίτσια να μας πουν για τον Εαυτό; Τι σημαίνει και πώς λειτουργεί για την κάθε μια ξεχωριστά το να μοιράζονται τη γεύση, την αίσθηση της αφής και τα ερεθίσματα; Ο Anil Αnanthaswamy, συγγραφέας του «The Man Who Wasn’t There», αφιέρωσε χρόνια στη μελέτη της σχέσης μεταξύ του σώματος και του εαυτού. Ο ίδιος περιγράφει μια θεωρία της αντίληψης: δεν μπορεί κανείς να αντιληφθεί τίποτα που δεν έχει ήδη διαμορφωθεί στον εγκέφαλο του. Υπάρχει, για παράδειγμα, η ιστορία μιας φυλής που ζει στα δάση και όταν τα μέλη της πήγαν στη θάλασσα, δεν μπορούσαν να αντιληφθούν την έννοια των πλοίων επειδή δεν είχαν κάποιο νοητικό μοντέλο για αυτά. Οπότε, ο Ananthaswamy λέει: «εάν μία από τις δίδυμες αντιλαμβάνεται ένα άγγιγμα στο σώμα της άλλης, τότε εξ ορισμού πρέπει να έχει ένα μοντέλο του σώματος της αδερφής της στο μυαλό της». Αυτό σημαίνει πως κάθε μία από τις δίδυμες πρέπει να έχει ένα «μοντέλο» και των δύο σωμάτων. Σε ένα επίπεδο και παρά τα όσα οι περισσότεροι από εμάς υποθέτουμε ότι είναι «έμφυτα» και δεδομένα, η εαυτότητά τους είναι κοινή. Στους νευρολογικούς και ψυχολογικούς κύκλους, είναι αντιληπτό ότι η πιο θεμελιώδης αίσθηση του εαυτού έγκειται πιθανότατα στην αντίληψή μας για το σώμα μας στον χώρο. Οι πολυαισθητικές εμπειρίες είναι τα μέσα με τα οποία ο εγκέφαλος ορίζει μια γραμμή γύρω από το σώμα μας. Βλέπουμε, ακούμε, αγγίζουμε, γευόμαστε, για να περιηγηθούμε στον κόσμο – και μέσω αυτής της διαδικασίας γινόμαστε ξεχωριστά όντα.\nΩστόσο, τώρα γνωρίζουμε ότι αυτή η αίσθηση του εαυτού είναι μία κατασκευή. Μία γυναίκα που έχει ένα εγκεφαλικό επεισόδιο, το οποίο «κλείνει» το αριστερό ημισφαίριο του εγκεφάλου της, και το φράγμα μεταξύ του σώματός της και του υπόλοιπου σύμπαντος φαίνεται να διαλύεται. Ένας άνδρας που πάσχει από Διαταραχή της Σωματικής Ταυτότητας (body integrity identity disorder) αισθάνεται ότι τα χέρια του δεν ανήκουν πλέον σε αυτόν.\nΑν η διακριτότητα του σωματικού εαυτού μπορεί να αλλοιωθεί με τέτοια μέσα, τότε πρέπει να αρχίσουμε να δεχόμαστε ότι ο σωματικός εαυτός -αυτό το συναίσθημα ότι είμαστε ολόκληρα, ακέραια όντα- δεν οφείλεται σε κάποια ιδιαίτερη ψυχή, ή κάποιο «Εγώ», που βρίσκεται πίσω από τα μάτια μας.\nΟ Ananthaswamy θεωρεί πως οι αναφορές ανθρώπων που χάνουν τον σωματικό εαυτό τους (από τραυματισμό, κάποια διαταραχή ή ναρκωτικά) είναι μια μεγάλη ευκαιρία γνώσης για τους υπόλοιπους. «Όταν αυτά τα πράγματα διαλύονται, καταλαβαίνουμε ότι κατασκευάζουμε συνεχώς μια εντός-σώματος εμπειρία», αναφέρει. Ίσως, η εμπειρία του να είσαι ένα άτομο «κλειδωμένο» σε μία μορφή από δέρμα και κόκαλα -που μπορεί να προσδιοριστεί ως εαυτός που βλέπει μέσω των ματιών- δεν είναι κάτι έμφυτο και δεδομένο, αλλά απλώς το αποτέλεσμα μιας ευμετάβλητης, μηχανικής ρύθμισης στον εγκέφαλο. Ίσως τα φράγματα της εαυτότητας είναι αυθαίρετα, εύκαμπτα. Αυτό δείχνει η εμπειρία των κοριτσιών Hogan. Οι συζευγμένες ζωές τους υπονοούν τις μυριάδες συνδέσεις του σωματικού εαυτού. Ο καθηγητής William Hirstein, φιλόσοφος και ερευνητής της γνωσιακής επιστήμης, έχει υποστηρίξει πως η πεισματική ιδέα του εαυτού ως κάτι ιδιωτικό που δεν μπορεί να παραποιηθεί, στην πραγματικότητα μας εμποδίζει να τον καταλάβουμε.\nΟ ίδιος πιστεύει πως είμαστε ακόμη κολλημένοι σε μία προ-Διαφωτισμού εικόνα του «εαυτού» ως μίας ψυχής που έχει δοθεί από τον θεό, ξεχωριστής από τις βαλβίδες και τις σάλπιγγες που συνθέτουν το υπόλοιπο σώμα μας. «Ισχυριζόμενοι ότι η συνείδηση είναι ιδιωτική, ισχυριζόμαστε ότι είναι διαφορετική από όλα τα άλλα φυσικά πράγματα και διαδικασίες», αναφέρει. «Ωστόσο, αν οι δίδυμες μπορούν αμφότερες να έχουν επίγνωση μίας μόνο κατάστασης συνείδησης… αυτό θα ήταν ένα παράδειγμα συγχώνευσης του μυαλού». Ο φιλόσοφος Colin McGinn κάποτε είπε: «Αν η φίλη σου κοιτάζει κάτι πράσινο, δεν μπορείς να την κοιτάξεις και να δεις το πράσινο της εμπειρίας της. Αυτή η οικειότητα αποκλείεται από τη φύση της συνείδησης». Ο ίδιος είναι σίγουρος για την ύπαρξη ενός ιδιωτικού, μυστικού εαυτού. Όμως οι δίδυμες Hogan ανατρέπουν την υπόθεσή του. Η Tatiana αισθάνεται το πράσινο από την εμπειρία της Krista. «Το μισώ!», φωνάζει όταν η Krista δοκιμάζει μία σάλτσα από σπανάκι.\nΟπότε, οι δίδυμες μοιράζονται στην πραγματικότητα ένα μέρος της εαυτότητάς τους; Κάποια σωματική πτυχή αυτής της εμπειρίας που όλοι θεωρούμε ως ιδιωτική σε έναν απαραβίαστο βαθμό; ‘Η τα κορίτσια απλώς βλέπουν σκιές, αντίγραφα, της συνείδησης; Και είναι αυτό μία διάκριση χωρίς διαφορά; Αυτά τα ερωτήματα παραμένουν πέρα από την κατανόησή μας για το μυαλό. Σε ένα σημείο κατά τη διάρκεια του ντοκιμαντέρ, οι δίδυμες υπονοούν ότι μοιράζονται τη συνείδηση, όταν αναφέρουν πως μπορούν να συνομιλούν μέσα στα κεφάλια τους. Αλλά ακόμη και τότε είναι ξεχωριστές, και διαφωνούν για το πού θα πάνε βόλτα, πότε να σηκωθούν και τι να κάνουν.\nΗ ιδιαίτερη εμπειρία τους παραμένει μπερδεμένη και κρυμμένη μέσα στο κοινό κρανίο τους. Στο μεταξύ όμως, η ζωή τους είναι γεμάτη καθημερινές προκλήσεις. Τα κορίτσια προσπαθούν μαζί για να ανέβουν πάνω στο ειδικά σχεδιασμένο ποδήλατό τους και μαθαίνουν να κολυμπούν. Όταν ήταν μικρότερες, λιγότερο σίγουρες για το σύνθετο σώμα τους, αρνούνταν να βάλουν τα κεφάλια τους κάτω από το νερό. Τώρα, είναι πιο γενναίες, πιο ικανές. Η γιαγιά τους, καθώς τις βλέπει να κολυμπούν δίπλα-δίπλα, συγκινείται και λέει με υπερηφάνεια: «Ποιος να το φανταζόταν;».\n13 Νοέμβριος 2017 - 22:45 Κόσμος 252 views\nΚαταπράσινα βουνά και τεράστια πάρκα στο Βανκούβερ\nΚι όμως υπάρχει έρημος στην Ελλάδα -Η «Σαχάρα» της Λήμνου [εικόνες & βίντεο]\nΈχει και… περίσσευμα το προφυλακτικό στους Ινδούς\nΤροχαίο με τραυματισμο 41χρονου μοτοσικλετιστή επί της ΕΟ Πύργου-Κυπαρισσίας\nΘανατηφόρο τροχαίο συγκλόνισε την Ρόδο: Νεκρή Ρωσίδα τουρίστρια -Χαροπαλεύει ο σύντροφός της [εικόνες]\nΤο πρόγραμμα του EURO 2016 από την ΕΡΤ – Καλοκαίρι γεμάτο ποδόσφαιρο\nΤριπλό έγκλημα- μυστήριο στην Ολλανδία -Νεκροί βρέθηκαν τραπεζίτης, η σύζυγος και η κόρη του\nΕΛΤΑ: Μια φορά την εβδομάδα θα κάνουν πλέον διανομές οι ταχυδρόμοι\nΛαμπρός εορτασμός του Αγίου Παντελεήμονος στην Βάλτα [εικόνες – βίντεο]


10 υπέροχα νυφικά outfits για το... δημαρχείο! | Life Ειδήσεις\n10 υπέροχα νυφικά outfits για το... δημαρχείο!\nΕναλλακτικές γραμμές και επιλογές, ιδανικές για πολιτικό γάμο και όχι μόνο!\nΓΡΑΦΕΙ: ΚΕΛΛΥ ΔΕΣΥΠΡΗ 06-03-2018\nΑπό μικρές έχουμε μάθει πως τα νυφικά "πρέπει" να είναι μακριά, λευκά, πριγκιπικά και, κυρίως, φορέματα! Πλέον όμως το νυφικό όπως και η ίδια η τελετή του γάμου έχει δεχτεί τόσες μεταβολές που το μόνο που παραμένει ίδιο, είναι... η ουσία.\nΚαι η ουσία του νυφικού είναι μία: να κάνει την κάθε νύφη να νιώθει πως αυτή είναι η πιο ευτυχισμένη και σημαντική ημέρα της ζωής της ως τώρα. Είτε μιλάμε για γάμο σε εκκλησία, είτε σε δημαρχείο, είτε σε μία παραλία που απλά ανταλλάσετε όρκους αγάπης, το νυφικό που θα επιλέξεις μπορεί να είναι τόσο εναλλακτικό και τόσο ιδιαίτερο όσο και η προσωπικότητά σου!\nΘα ένιωθες πιο άνετα σε ένα μίνι ή μίντι φόρεμα που επιτρέπει, μάλιστα, να... χορέψεις ελεύθερα στο πάρτυ του γάμου σου; Μήπως λατρεύεις τις προτάσεις με παντελόνι; Μήπως νιώθεις πολύ... rock για να ντυθείς σαν παραδοσιακή νύφη;\nΞέχνα όλα τα πρέπει και τα "μη" και δες στη gallery τις δικές μας εναλλακτικές προτάσεις για το νυφικό σου!


Μαζεύουν τρόφιμα και είδη πρώτης ανάγκης για τους πυρόπληκτους οι οπαδοί του Άρη\nΜΑΖΕΥΟΥΝ ΤΡΟΦΙΜΑ ΚΑΙ ΕΙΔΗ ΠΡΩΤΗΣ ΑΝΑΓΚΗΣ ΓΙΑ ΤΟΥΣ ΠΥΡΟΠΛΗΚΤΟΥΣ ΟΙ ΟΠΑΔΟΙ ΤΟΥ ΑΡΗ από Voria.gr article https://mail.voria.gr/article/mazevi-trofima-ke-idi-protis-anagkis-gia-tous-piropliktous-o-super3 Ο μεγαλύτερος οργανωμένος σύνδεσμος οπαδών του Άρη ανέλαβε πρωτοβουλία συλλογής τροφίμων και ειδών πρώτης ανάγκης για τους πυρόπληκτους. 04.08.2021 23:36\n04/08/2021, 23:36 |\nΟ μεγαλύτερος οργανωμένος σύνδεσμος οπαδών του Άρη ανέλαβε πρωτοβουλία συλλογής τροφίμων και ειδών πρώτης ανάγκης για τους πυρόπληκτους.\nΠρωτοβουλία συλλογής τροφίμων και ειδών πρώτης ανάγκης για να αποσταλούν στις πυρόπληκτες περιοχές ανέλαβε ο μεγαλύτερος οργανωμένος σύνδεσμος οπαδών του Άρη, SUPER3.\nΌπως αναφέρεται σε σχετική ανακοίνωση, «είναι το λιγότερο που μπορούμε να κάνουμε, ως την ελάχιστη βοήθεια που μπορούμε να προσφέρουμε στους ανθρώπους που υποφέρουν αυτές τις μέρες».\nΗ συγκέντρωση των πραγμάτων θα γίνεται στο Cafe-Bar La Trappe (Αρτέμιδος 49) μέχρι και τη Δευτέρα 9/8.\nΣυγκεκριμένα η ανακοίνωση των οργανωμένων οπαδών αναφέρει:\nΑκόμα ένα καλοκαίρι θεατές στο ίδιο έργο…\nΑλήθεια είναι ότι σ’ αυτό το -κατ΄ ευφημισμόν- “κράτος” που μας έλαχε, πιστεύαμε ότι τα έχουμε δει όλα. Παρακολουθούμε λοιπόν και εμείς τις εξελίξεις από τις πυρκαγιές που κατακαίνε όλη τη χώρα και προσπαθούμε να νιώσουμε τον πόνο τον ανθρώπων που βλέπουν τις περιουσίες τους να γίνονται παρανάλωμα του πυρός μέσα σε μία νύχτα. Προσπαθούμε να καταλάβουμε τι μας περιμένει βλέποντας χιλιάδες στρέμματα δάσους να γίνονται στάχτες. Δυστυχώς δεν είναι κάτι καινούργιο...\nΚάθε χρόνο συμβαίνουν τα ίδια, σε τέτοιο βαθμό μάλιστα, που πλέον έχει καταλήξει να είναι ένα “τηλεοπτικό σόου” για τα κανάλια και ένα μεγάλο μέρος της κοινωνίας να παρακολουθεί με απάθεια. “Έγινε η απώλεια συνήθεια μας…”\nΌμως η γνωστή μανιέρα των “τηλεοπτικών σόου”, με πολιτικούς υπεύθυνους και τους παπαγάλους τους, έχει αλλαγές φέτος. Κάποτε είχανε και μία ελάχιστη δόση ντροπής πάνω τους και προσπαθούσαν τουλάχιστον να “δικαιολογήσουν” τους εαυτούς τους (ή να ρίξουν την ευθύνη πουθενά αλλού). Αυτή τη φορά είναι τόσο μεγάλα καθίκια, που όχι ντροπή δεν έχουν για να προσπαθήσουν να δικαιολογηθούν και να σώσουν όποια τελευταία γραμμάρια αξιοπρέπειας τους έχει μείνει, αλλά θεωρούν ότι τα έχουν κάνει και όλα σωστά. Αμολύσανε και τα σκυλιά τους να μας “ενημερώσουν” για το πόσο “υπέροχη” διαχείριση έγινε.\nΕίχαμε και μία άλλη μεγάλη αλλαγή φέτος -αυτή ίσως να είναι ακόμα πιο επικίνδυνη-. Αυτή τη φορά αυτά τα σκουπίδια που έχουν στα χέρια τους τα ηνία του “κράτους” αντί να στείλουν πυροσβέστες να βοηθήσουν στην κατάσβεση, στείλανε μπάτσους. Τι να κάνουμε μάγκες; Μπάτσους προσλαμβάνουν ένα χρόνο τώρα, μπάτσους έχουν, μπάτσους θα στείλουν. Σάμπως χρειαζόμαστε πυροσβεστικά αεροπλάνα και πυροσβέστες; Εννοείται πως όχι, χρειαζόμαστε αύρες για να διαλύουμε τον κόσμο, και μπάτσους για να δέρνουν τον κόσμο.\nΣτεκόμαστε στο πλευρό των πυροσβεστών, των κατοίκων και των εθελοντών που με αυτοθυσία, αδειασμένοι από έναν τραγικό κρατικό μηχανισμό, δίνουν μάχη στην πρώτη γραμμή. Ο λαός αγαπάει τον τόπο του ρε τομάρια, δεν είναι όλοι σαν τα μούτρα σας. Να καίγεται η Ελλάδα και ο άλλος ο τουρίστας να κάνει μπάνιο στο χωριό του.\nΔε ξέρουμε αν ήταν εμπρησμός, το θέμα είναι ότι και να μην ήταν, εσείς βρήκατε ευκαιρία και τον χρησιμοποιείτε σαν τέτοιο. “Η κρίση γεννάει ευκαιρίες” και εσείς εκμεταλλεύεστε κάθε ευκαιρία που μπορεί να σας αποφέρει προσωπικό κέρδος. Έχουμε διαβάσει τα άρθρα περί της “ανάπτυξης” που θα έρθει στην ευρύτερη περιοχή του Τατοΐου. Μάλλον αυτή η πυρκαγιά θα βοηθήσει την “ανάπτυξη” να έρθει...\nΕμείς από την πλευρά μας, σε συνεργασία με το Yellow Radio, ξεκινάμε να μαζεύουμε τρόφιμα και είδη πρώτης ανάγκης για να στείλουμε στις πυρόπληκτες περιοχές. Είναι το λιγότερο που μπορούμε να κάνουμε, ως την ελάχιστη βοήθεια που μπορούμε να προσφέρουμε στους ανθρώπους που υποφέρουν αυτές τις μέρες. Η συγκέντρωση των πραγμάτων θα γίνεται στο Cafe-Bar La Trappe (Αρτέμιδος 49) μέχρι και τη Δευτέρα 9/8.\nΌταν το τελευταίο δέντρο θα έχει κοπεί,\nόταν τα ποτάμια θα έχουν μολυνθεί,\nόταν τα ψάρια της θάλασσας θα είναι νεκρά,\nτότε ο άνθρωπος θα καταλάβει ότι τα χρήματα δεν τρώγονται.\nΘΕΣΣΑΛΟΝΙΚΗ: ΠΟΡΕΙΑ ΔΙΑΜΑΡΤΥΡΙΑΣ ΦΟΙΤΗΤΩΝ ΓΙΑ ΤΗΝ «ΑΣΦΑΛΗ ΛΕΙΤΟΥΡΓΙΑ ΤΩΝ ΠΑΝΕΠΙΣΤΗΜΙΩΝ»\nΚΑΡΥΠΙΔΗΣ ΣΕ ΟΠΑΔΟΥΣ ΑΡΗ ΕΝΟΨΕΙ ΔΕΘ: ΑΠΟΦΥΓΕΤΕ ΟΠΟΙΑΣΔΗΠΟΤΕ ΜΟΡΦΗΣ ΑΝΤΙΔΡΑΣΗ\nΤΟ ΧΘΕΣΙΝΟ ΣΥΛΛΑΛΗΤΗΡΙΟ ΤΩΝ ΟΠΑΔΩΝ ΤΟΥ ΑΡΗ ΜΕ ΤΗ ΜΑΤΙΑ ΤΗΣ ΠΑΕ (VID)\nΘΕΣΣΑΛΟΝΙΚΗ: ΣΤΟΥΣ ΔΡΟΜΟΥΣ ΟΙ ΟΠΑΔΟΙ ΤΟΥ ΑΡΗ ΓΙΑ ΤΟ -6 (VID)\nΣΥΛΛΑΛΗΤΗΡΙΟ ΚΑΙ ΠΟΡΕΙΑ ΟΠΑΔΩΝ ΤΟΥ ΑΡΗ ΜΕΤΑ ΤΟΝ ΑΓΩΝΑ ΜΕ ΤΟΝ ΟΛΥΜΠΙΑΚΟ\nΣΥΛΛΑΛΗΤΗΡΙΟ ΟΠΑΔΩΝ ΤΟΥ ΑΡΗ ΑΥΡΙΟ ΓΙΑ ΤΗΝ ΑΦΑΙΡΕΣΗ ΕΞΙ ΒΑΘΜΩΝ


ΣΥΒΟΤΑ: ΣΜΑΡΑΓΔΕΝΙΑ ΛΑΜΨΗ ΣΤΟ ΙΟΝΙΟ | Runvel\nΥπάρχει ένα μέρος στις ακτές της Ηπείρου, όπου καταπράσινοι λοφίσκοι σμίγουν με τη θάλασσα. Ένας τόπος όπου οι δαντελωτές ακτές δημιουργούν ένα μοναδικό τοπίο, που όμοιο του δε συναντά κανείς ανά τον κόσμο. Ένας καμβάς χρωμάτων και μυρωδιών που δεν αφήνουν κανέναν ασυγκίνητο.\nΤόπος με βαθιά ιστορία, τα Σύβοτα , είναι ένα από τα ανερχόμενα τουριστικά θέρετρα της χώρας μας. Με πλήθος επισκεπτών κατά τους θερινούς μήνες, ο πρώην Μούρτος θεωρείται ένα από τα κορυφαία παραθαλάσσια μέρη της Ηπείρου. Απέχει μόλις 24 χιλιόμετρα από την Ηγουμενίτσα και η συγκοινωνία από και προς την πόλη είναι καθημερινή και πυκνή. Πρόκειται για ένα καλοδιατηρημένο οικισμό κατοικημένο από 1000 ψυχές, που φιλοξενεί πλήθος καταστημάτων, εξοχικών κατοικιών και τουριστικών καταλυμάτων.\nΈνας τόπος φιλόξενος στις δυτικές ακτές της χώρας μας. Μια γωνιά της Ηπείρου που η ομορφιά της περισσεύει και δικαίως της έχει προσδοθεί το προσωνύμιο, “Η ελληνική ριβιέρα”.\nΕίναι πράγματι γεγονός πως ταξιδιώτες από την Ελλάδα και το εξωτερικό, δυσκολεύονται να επιλέξουν ποια είναι η ομορφότερη από τις παραλίες τούτης της ακριτικής γωνιάς. Πράγμα πολύ λογικό, διότι στη περιοχή γύρω από τον οικισμό των Συβότων, διάφοροι ορμίσκοι δημιουργούν απίστευτες αμμώδεις παραλίες. Ζέρη, Πισίνα, Μικρή και Μεγάλη Άμμος, Ζάβια είναι μερικές από αυτές. Η ακτογραμμή δαντελωτή και τα νερά καταγάλανα.\nΥπάρχει όμως και μια ιδιαίτερη παραλία πολύ κοντά στον οικισμό, η Μπέλα Βράκα στο νησάκι του Μουρτεμένου. Το όνομα της ίσως δεν είναι και το πιο εξωτικό, η ομορφιά της όμως είναι ασυναγώνιστη και άνετα μπορεί να ανταγωνιστεί οποιαδήποτε τροπική παραλία. Η ονομασία της προήλθε από έναν ιταλικό λόχο που κατέφυγε στο νησί για να διασωθεί, κατά την πανωλεθρία των δυνάμεων του Μουσολίνι το 1940. Γοητευμένοι από το μέρος και ανακουφισμένοι από τη σωτηρία τους οι Ιταλοί στρατιώτες, έδωσαν τούτο το όνομα στον τόπο. Αποτελεί το τρίτο μεγαλύτερο νησί της περιοχής, μετά το Μαύρο Όρος και τον Άγιο Νικόλαο και δεν έχει μόνιμους κατοίκους.\nΜία μικρή λωρίδα άμμου, ενώνει την ηπειρωτική Ελλάδα με το νησάκι Μουρτεμένο. Σε τούτη την ένωση δημιουργείται μία παραλία που όμοια της δύσκολα συναντά κανείς. Ένα ιδανικό ησυχαστήριο στα δροσερά νερά του Ιονίου. Ένας τόπος κρυμμένος από ανθρώπους και ανέμους. Μερικά βήματα αρκούν ώστε να βρεθεί κανείς στην απέναντι ακτή και όταν η παλίρροια δεν το επιτρέπει, το νερό καλύπτει την άμμο και με δροσερά βήματα φτάνει κανείς στον πανέμορφο Μουρτεμένο. Εκεί μπορεί να βρει κανείς όλο τον εξοπλισμό για διάφορες υδάτινες δραστηριότητες μιας και η ευρύτερη περιοχή θεωρείται ιδανικός τόπος για θαλάσσια αθλήματα. Οι διάφοροι κόλποι της περιοχής δημιουργούν απίστευτες παραλίες και μυστικές γωνιές, όπου μόνο από θαλάσσης μπορεί να ανακαλύψει κανείς. Σα να έγινε μια μαγική ένωση των Νορβηγικών ακτών με αυτές των Σεϋχελλών και δημιουργήθηκαν πανέμορφα τροπικά φιόρδ στις ακτές της χώρας μας.\nΣτην Μπέλα Βράκα μπορεί να φτάσει κανείς με σκάφος ή ακόμα και οδικώς. Υπάρχει ένα μικρό πάρκινγκ για αυτοκίνητα στο σημείο που αγναντεύεις την παραλία από ψηλά και έπειτα μέσω ενός μικρού μονοπατιού, οδηγείται κανείς στην μικρή παραλία του ηπειρωτικού τμήματος. Από εκείνο το σημείο μονάχα είκοσι μέτρα σε χωρίζουν από το απέναντι νησάκι. Η παραλία επίσης ενδείκνυται για οικογενειακές διακοπές. Tα ήσυχα νερά και οι αμμώδεις ακτές δημιουργούν το ιδανικό σκηνικό για παιχνίδια στην άμμο.\nΗ περιοχή των Συβότων καθώς και όλη η ακτογραμμή της Θεσπρωτίας είναι ένας προικισμένος και συνάμα ευλογημένος τόπος. Η φυσική ομορφιά είναι δεδομένη και ικανοποιεί ακόμη και τους πιο απαιτητικούς. Δεν είναι άλλωστε τυχαίο πως πολλοί Έλληνες και ξένοι επέλεξαν τούτη την περιοχή για εξοχική τους κατοικία. Οι δαντελωτές ακτές δημιουργούν απίστευτα σχήματα και κάπου εκεί ανάμεσα ξεπροβάλλουν υπέροχες παραλίες που αξίζει να ανακαλύψει κανείς. Ένας σμαραγδένιος τόπος, που δεν έχει να ζηλέψει καθόλου τις παραλίες και του πιο δημοφιλούς εξωτικού παραδείσου.\nBella Vraka Epirus Greece Hellas Ionian sea Syvota Thesprotia travel Ελλάδα Ήπειρος Θεσπρωτία Ιόνιο Μπέλα Βράκα Σύβοτα ταξίδια\nΚΑΝΕΝΑΣ ΕΠΙΣΚΕΠΤΗΣ ΤΗΣ ΧΩΡΑΣ ΜΑΣ ΔΕΝ ΕΙΝΑΙ ΔΕΔΟΜΕΝΟΣ


Εικόνες από τη μεγαλύτερη «τράπεζα εγκεφάλων» της Αγγλίας\nΗ «τράπεζα εγκεφάλων» του Αυτοκρατορικού Κολεγίου του Λονδίνου είναι η μεγαλύτερη στο Ηνωμένο Βασίλειο.\nΠερίπου 1.650 δείγματα φιλοξενούνται στην τράπεζα έως ότου σταλούν στους ερευνητές που τα χρειάζονται για σχετικές μελέτες. Όταν ένας εγκέφαλος φτάνει στην τράπεζα, ο μισός καταψύχεται και ο άλλος μισός αναμειγνύεται με ειδικές χημικές ουσίες ώστε να συντηρηθεί για πάντα.\nΗ τράπεζα εγκεφάλων του Αυτοκρατορικού Κολεγίου χρηματοδοτείται από τους οργανισμούς Parkinson’s UK και Multiple Sclerosis Society UK και οι «προμήθειες» προέρχονται από ανθρώπους που αποφάσισαν να δωρίσουν το σώμα τους στην επιστήμη.\nΗ αξιέπαινη δουλειά που γίνεται στην τράπεζα εγκεφάλων μπορεί να οδηγήσει σε σημαντικές επιστημονικές ανακαλύψεις στο μέλλον.\nΟ Στιβ Τζέντλεμαν, καθηγητής νευροπαθολογίας στο Αυτοκρατορικό Κολέγιο του Λονδίνου και διευθυντής της τράπεζας εγκεφάλων, εργάζεται καθημερινά επάνω στα δείγματα και συντάσσει αναλυτικές εκθέσεις για τις αλλαγές που παρατηρεί στον κάθε εγκέφαλο και πώς αυτές μπορεί να οδήγησαν στα συμπτώματα που αναφέρουν τα ιατρικά αρχεία των ασθενών.\nΟ Τζέντλεμαν αναφέρει πως οι αλλαγές που βλέπει σε έναν εγκέφαλο μπορεί να υποδεικνύουν «λίγο Αλτσχάιμερ και λίγο αγγειακή βλάβη», αφού ο εγκέφαλος πάντα παρουσιάζει ταυτόχρονα ποικίλες μεταβολές.\n«Ως τράπεζα εγκεφάλων, οι επιδόσεις μας δεν μετριούνται ανάλογα με το πόσους εγκεφάλους συλλέγουμε, αλλά ανάλογα με το πόσους από αυτούς στέλνουμε στους ερευνητές για να φτάσουμε σε μια σημαντική ανακάλυψη», δηλώνει ο Τζέντλεμαν.\nEikones apo th megalyterh trapeza Εικόνες από τη μεγαλύτερη «τράπεζα εγκεφάλων» της Αγγλίας 2016-06-20


Food for thought: Τηγανητές πατάτες στο φούρνο\nΣήμερα θα εξετάσουμε το φαινόμενο της πατάτας που έχασε τον προσανατολισμό της. Μιας αναρχικής πατάτας, που παρά της συνήθειες εκατοντάδων ετών, (από εποχή Καποδίστρια), αντιτάσσεται στην πεπατημένη, ξεπηδά από το τηγάνι και μπαίνει στο φούρνο. Όχι δίπλα σε ένα κοτόπουλο όπως θα περίμενε κανείς, αλλά ολομόναχη, με δυο – τρεις κουταλιές λάδι και μια τσιμπιά ρίγανη.\nΕπαναστατεί και σπάει το κατεστημένο που θέλει τον χαρακτηρισμό «τηγανητό» ταυτόσημο με το τηγάνι. Εξεγείρεται και αποφασίζει να ζήσει τη ζωή της πλέον ως «τηγανητή πατάτα φούρνου». Σιγά - σιγά θα κατακτήσει το δικό της φανατικό κοινό.\nΊσως να μην είναι πάντα αυτός που μας έμαθαν ο ένας και μοναδικός δρόμος της αλήθειας, απλώς και μόνο επειδή αυτόν κληρονόμισαν από τους παλαιότερους, κι αβίαστα αναπαράγουν και διαιωνίζουν. Υπάρχουν κι άλλα μονοπάτια αρκεί να τολμήσουμε να τα διαβούμε, αρκεί να ακολουθήσουμε την ανήσυχη φύση μας, το ένστικτο και την δίψα για καινούριες ανακαλύψεις.\nΌταν το τηγάνι φαίνεται ως η μοναδική λύση, απλά δες γύρω σου γιατί μπορεί και να μην είναι.\nΟι τηγανιτές πατάτες φούρνου ήρθαν στο πιάτο μου και συνόδευσαν ένα ωραιότατο τηγανιτό αυγό τηγανιού και κανείς δεν κατάλαβε διαφορά.\nΕίναι οι καλύτερες και πιο υγιεινές πατάτες που μπορεί κανείς να απολαύσει! Ειλικρινά.\nΤΗΓΑΝΙΤΕΣ ΠΑΤΑΤΕΣ... ΣΤΟ ΦΟΥΡΝΟ\n1) 3 μεγάλες πατάτες\n2) 3 κουταλιές της σούπας ελαιόλαδο\n4) ½ κουταλάκι ρίγανη (προαιρετικά)\nΑνάβουμε το φούρνο στους 250 βαθμούς για να προθερμανθεί.\nΚαθαρίζουμε τις πατάτες. Τις πλένουμε και τις σκουπίζουμε καλά με χαρτί κουζίνας.\nΣτρώνουμε το ρηχό ταψί του φούρνου με μια λαδόκολλα. Πάνω εκεί κόβουμε τις πατάτες όπως θα τις κόβαμε για να τις τηγανίσουμε. Προσέχουμε μόνο μην είναι πολύ χοντροκομμένες.\nΤις μαζεύουμε σε έναν σωρό και ρίχνουμε πάνω τους το ελαιόλαδο.\nΠροσθέτουμε τη ρίγανη και τις αλατίζουμε.\nΤις ανακατεύουμε με τα χέρια μας πολύ καλά ώστε να καλυφθούν με το λάδι όλες.\nΑπλώνουμε τις πατάτες στη λαδόκολλα ώστε όλες να ακουμπάνε στο ταψί και καμία να μην είναι πάνω στην άλλη. Είναι σημαντικό να είναι όλες απλωμένες καλά. Μόνο έτσι θα ψηθούν.\nΒάζουμε το ταψί στο φούρνο και ψήνουμε σε πολύ δυνατή θερμοκρασία, στους 200 βαθμούς δηλαδή για μισή περίπου ώρα, μέχρι να δούμε τις πατάτες να έχουν ψηθεί καλά και να έχουν πάρει χρώμα. Δοκιμάζουμε μια για να δούμε αν είναι έτοιμη.\nΒγάζουμε το ταψί από το φούρνο και με μια φαρδιά σπάτουλα τις ξεκολλάμε από την λαδόκολλα. Οι πατάτες είναι κολλημένες στη λαδόκολλα αλλά με την σπάτουλα μπορούν πολύ εύκολα και γρήγορα να αποκολληθούν.\nΣερβίρουμε αμέσως .\nΕτικέτες Συνοδευτικό, Φούρνου, Χορτοφαγία, Χωρίς γλουτένη, Vegan\nΧρύσα 6 Οκτωβρίου 2014 - 9:20 π.μ.\nΝαι, ναι, ναι!!! Εύγε! Αυτή η επανάσταση θα με βρει μπροστάρισσα!\nΛατρεύω τις τηγανιτές πατάτες και μισώ το τηγάνισμά τους! Και όντως δεν το καταλαβαίνει κανείς, τις έκανα κι εγώ έτσι μια φορά και δε με πίστευαν!\nΧρυσαυγή 6 Οκτωβρίου 2014 - 3:39 μ.μ.\nΜπράβο ρε Χρύσα!!\nΠες τα χρυσόστομη !!!!!\nΜαζί θα κρατάμε το λάβαρο της επανάστασης!!!\nFoteini Thes 6 Οκτωβρίου 2014 - 9:22 π.μ.\nΕίναι φορές που και εγώ,όπως άλλωστε και οι περισσότεροι από εμάς,χάνουμε τον προσανατολισμό μας.\nΟ αποπροσανατολισμός όμως για την πατάτα,ποτέ δεν μου συνέβη και ου΄τε πρόκειται να γίνει στο εγγύς μέλλον!\nΕίμαι πιστή ακόλουθος της εδώ και χρόνια.Η αναρχία που πιθανόν να πρεσβεύει δεν με φοβίζει....Και είναι η πρώτη φορά που θα ομολογήσω ,ότι είμαι και εγώ΄΄αναρχική΄΄αν πρόκειται να μου προσάψουν ευθύνες.\nΤην ακολουθώ πιστά ως εξαρτώμενη υπήκοος της.Την λατρεύω και της το δείχνω.Ότι πρόσωπο και να πάρει,για μένα θα είναι το ιδανικό.Της συγχωρώ τυχόν ατασθαλίες για συχνές,πολλές φορές αποτυχημένες προσπάθειες ΄΄μασκαρέματος...αλλά συνεχίζω να την προσκυνώ.Τυφλή εξάρτηση,παντοτινή λατρεία.\nΟπότε όπως καταλαβαίνεις η σημερινή ανάρτηση,με αφορά,μαζί βεβαίως με όλο τον πληθυσμό του κόσμου.Αλλά με διαβαθμίσεις.\nΑς πούμε ,θεωρώ ότι ανήκω στα ανώτερα αξιώματα,όσον αφορά την υπακοή μου και την αφοσίωση μου στην προσκυνηματική και αδιαμφισβήτητη λατρεία.\nΌταν η εναλλακτική πρόταση της τηγανητής πατάτας,πρωτοεμφανίστηκε,την αμφισβήτησα με σθένος.\nΓια πρώτη φορά την κοίταξα με ειρωνεία και κομπασμό.\nΤι είδους παράλλαξη είναι αυτή σκέφτηκα ....Αν δεν κολυμπήσει η πατάτα στο ελαιόλαδο,αν δεν απορροφήσει τις 9000 θερμίδες της για να τις εναποθέσει με ευγένεια στα στομάχια και στις περιφέρειες,τι είδους πατάτα θα είναι?Πως θα εκτελέσει τον προορισμό της,κάτι που χρόνια με επιτυχία έκανε ,φροντίζοντας έτσι όπως βουλώνει με την χοληστερίνη τα φτωχά απαίδευτα αγγεία μας,να χαρίζει τα αιώνια χαμόγελα ικανοποίησης στα χείλη..\nΤελικά ενέδωσα και την δοκίμασα.Και μου άρεσε.Πολύ μου άρεσε.Και συμφιλιώθηκα μαζί με το νέο πρόσωπό της,γιατί δεν είχε μεταλλαχθεί,αλλά είχε προβιβαστεί!\nΣε μία καθώς πρέπει πατάτα που ΄σεβεται αυτόν που την λατρεύει.Τον πιστό οπαδό της!\nΑρκεί να της συμπεριφερθείς όπως της αξίζει.Με τακτ και σεβασμό,Να την κάνεις αρωματική,τραγανή και να την χαίδέψεις στέλνοντας τις βοηθητικές ουσίες στον πυρήνα της.Να την ψήσεις σωστά και να την καταναλώσεις καυτή.Μη τυχόν της επιτρέψεις να κρυώσει από κάποιο ρεύμα!!!!!Γιατρειά δεν υπάρχει!!!!!Η πατάτα θα αφήσει το ζαρωμένο ΄΄κουφάρι΄΄της να κείτεται άψυχο και άνοστο στο πιάτο της προσμονής.\nΧρυσαυγή μου ήσουν μαέστρος στην σωστή προετοιμασία αυτού του ΄΄πατατικού΄΄''επους!!!!\nΕλπίζω να απολαύσατε αυτή την χωρίς ενοχές γευστική πανδαισία,έτσι όπως οι υπέροχες φωτογραφίες μας το παρουσιάζουν.\nΟ κρυφός εραστής της,το τηγανητό αυγό,και η κατακόκκινη ντομάτα,μου υπενθυμίζει για μια ακόμα φορά,πως η πρόσκαιρη ,αλλά αναγκαία ευτυχία ,κρύβεται και πάνω σε ένα πιάτο!\nΚαλή σας εβδομάδα γλυκιά μου!!!!!Στέλνω όπως πάντα άπειρα φιλιά!!!!!!!!!!!!\nΧρυσαυγή 6 Οκτωβρίου 2014 - 3:45 μ.μ.\nΠολύ γέλασα με τις πατάτες που σέβονται τον εαυτό τους!!!\nΤις λάτρεψα από την πρώτη στιγμή που έμαθα γι΄αυτή την διαφορετική συνταγή τους.\nΉμουν σίγουρη ότι θα σου άρεσαν καθότι ξέρω πολύ καλά πως φροντίζεις τη σωστή διατροφή όλων σας !!!!\nΣε ευχαριστώ πολύ καλή μου Φωτεινή για τα φιλιά, για το μακροσκελές κείμενο και για τον χρόνο που πάντα μου δίνεις!\nΑνταποδίδω στο μέγιστο!\nDimitra Decorasylum 6 Οκτωβρίου 2014 - 10:03 π.μ.\nΠαλιότερα τις έκανα έτσι και όπως τα λες Χρυσαυγή, είναι σαν "κανονικές" τηγανιτές πατάτες!!!! Μετά πήρα φριτέζα που τηγανίζει με ελάχιστο λάδι και ηρέμησα από τις 2-3 φουρνιές που χρειαζόμασταν :)\nΠάντως πατάτα επαναστάτη μόνο στο Food for thought θα μπορούσα να διαβάσω...χεχεχεχε\nΧρυσαυγή 6 Οκτωβρίου 2014 - 3:48 μ.μ.\nΚαι που είσαι ακόμα Δήμητρα?\nΚαι για επανάσταση και για αντίσταση και για οτι θες θα διαβάσεις εδώ μέσα. Όρεξη να έχεις!!! χαχαχαχαα\nΠάντως έχεις δίκιο. Οι πατάτες που βγαίνουν από μία μόνο φουρνιά είναι οριακά αυτές οι τρεις που βλέπεις στη φωτό. Δεν χωράνε άλλες στο ταψί δεδομένου ότι πρέπει όλες να ακουμπουν στο λαδόχαρτο για να ψηθούν. Όσο για τις φριτέζες αυτές, έχω ακουστά αλλά προτιμώ να αγοράσω μια μηχανή που φτιάχνει καπουτσίνο. Προτεραιότητες.... ;) ;)\nΚαλησπέρα από εδώ!\nΜαργαρίτα 6 Οκτωβρίου 2014 - 10:15 π.μ.\nΘα μπορούσα να ζω με πατάτες μόνο!!!! Θα το δοκιμάσω!!!\nΧρυσαυγή 6 Οκτωβρίου 2014 - 3:49 μ.μ.\nΚι εγώ με μακαρόνια, πατάτες, ζυμάρια και υδατάνθρακες φουλ!!!\nΜαργαρίτα μου να τις δοκιμάσεις και να μου πεις το αποτέλεσμα, αν δηλαδή σας άρεσαν!\nmia maria 6 Οκτωβρίου 2014 - 10:41 π.μ.\nΕυτυχώς που υπάρχει και αυτός ο τρόπος και τρώμε που και που πατατούλες γιατί το τηγάνισμα δεν είναι από τα αγαπημένα μου!\nΤι ωραίες φωτογραφίες Χρυσαυγή μου, θέλω να...τσιμπίσω μια από την οθόνη!!!\nΧρυσαυγή 6 Οκτωβρίου 2014 - 3:50 μ.μ.\nΝομίζω καμία δεν συμπαθεί το τηγάνισμα.\nΕυτυχώς μπορούμε να τις φάμε κι έτσι και σωθήκαμε!!!\nΚαλό σου απόγευμα Μαρία!!!!\nKitchen Stories 6 Οκτωβρίου 2014 - 11:07 π.μ.\nΠόσο μ΄αρέσουν, από νήπιο είχα πάθος με τηγανιτές πατάτες και το πάθος μου βρήκε τη δικαίωσή του σ΄αυτό που σήμερα μας παρουσιάζεις!\nΠολυλατρεμένες και πανέμορφες!\nΗ φωτό σε "πτήση πουλιού", με το ρουξούνι του δοχείου λαδιού είναι άπαιχτη!\nΧρυσαυγή 6 Οκτωβρίου 2014 - 3:52 μ.μ.\nΝα τα και τα κρυφά πάθηηηηηη!!!\nΓια πες κι άλλα, για πες κι άλλα....\nΠολύ γέλασα με το πουλί και το λαδερό!!! χαχαχαχαχαα\nΜα τι σκέφτηκες πάλι?????\npeps 6 Οκτωβρίου 2014 - 12:03 μ.μ.\nΓέμισε η οθόνη πατάτες τηγανιτές!!!!!!!!! Γουστάρω πολύ!!\nΆμα είναι και φούρνου ακόμα καλύτερα...όχι οτι δε τρώω τις τηγανιτές....τις ξεσκίζω όποτε βγαίνω έξω για φαγητό αλλά για το σπίτι οι τηγανιτές φούρνου είναι ΑΠΑΙΧΤΕΣ!!!\nΜπράβο...ωραία ξεκίνησε η εβδομάδα!!! Συνέχισε....χαχαχαχα\nΧρυσαυγή 6 Οκτωβρίου 2014 - 3:54 μ.μ.\nΣκοπός είναι να γεμίσει και το στομάχι μας πατάτες, όχι μόνο η οθόνη!!\nΜη σε νοιάζει, ωραία θα ολοκληρωθεί η βδομάδα μας.... Εχε μου εμπιστοσύνη!\nΦιλιά και από μένα!!!!!!!!!!!!!!!!\nmm_skg 6 Οκτωβρίου 2014 - 2:09 μ.μ.\nΑν και γενικα σπανια τηγανιζω πατατες στο σπιτι, τα τελευταια χρονια προτιμω και εγω τις "τηγανητες" φουρνου, μου φαινονται πιο γευστικες.\nΧρυσαυγή 6 Οκτωβρίου 2014 - 3:55 μ.μ.\nΚαλά κάνεις. Δεν ξέρω αν είναι πιο γευστικές πάντως πολύ πιο υγιεινές είναι σίγουρα!!\nΓειά σου Μαρίνα μου και καλή σου εβδομάδα!\nkikitchen and the chef 6 Οκτωβρίου 2014 - 2:51 μ.μ.\nΘα μπορουσα να τρωω καθε μερα τηγανιτες πατατες,την κυριακη εκανα και γω απο αυτες τις τηγανιτες πατατες"γιαλαντζι" αλλα δεν εγιναν και τοσο "τηγανιτες" οπως βλεπω τωρα τιςδικες σου....λες να φταιει που εβαλαπιο πολυ λάδι?!Δεν ξερω...θαξανα δοκιμασω!!!\nΧρυσαυγή 6 Οκτωβρίου 2014 - 3:57 μ.μ.\nΔοκίμασε να ακολουθήσεις ακριβώς την διαδικασία που βλέπεις.\nΛίγο λάδωμα και ψήσιμο σε προθερμασμένο φούρνο με πολύ υψηλή θερμοκρασία.\nΕίμαι περίεργη τι πήγε στραβά. Ξαναπροσπάθησε πάντως.\nCharalampidou Elpida 6 Οκτωβρίου 2014 - 4:11 μ.μ.\nΠολλά πολλά Like πάντα έτσι της φτιάχνω!!!!!\nΤέλειες και πεντανόστιμες Μπράβο!!!!!\nΧρυσαυγή 6 Οκτωβρίου 2014 - 10:32 μ.μ.\nΕυχαριστώ πάρα πολύ Ελπίδα μου!\nΧάρηκα που σε είδα!!!\nnikiad.blogspot.gr 6 Οκτωβρίου 2014 - 5:27 μ.μ.\nΘα τις φτιάξω σήμερα - φαίνονται εξίσου λαχταριστές με τις τηγανητές!!!!!!!! Πολύ σαφείς οι οδηγίες σου, Χρυσαυγή !!!!!! Ευχαριστούμε !!!!!!!\nΧρυσαυγή 6 Οκτωβρίου 2014 - 10:33 μ.μ.\nΝίκη εύχομαι να σου αρέσουν όσο κι εμένα!!!!\nTante Kiki 6 Οκτωβρίου 2014 - 9:39 μ.μ.\nΤις λατρεύωωωωω!! Και όχι μόνον εγώ αλλά και οι υπόλοιποι στο τριώροφο!!!!! Μούρλια τις έκανες Χρυσαυγή μου!!!\nΧρυσαυγή 6 Οκτωβρίου 2014 - 10:35 μ.μ.\nΚική μου σε ευχαριστώ!!!\nΦαντάζομαι πόσες λαμαρίνες θα πρέπει να φουρνίζεις για να τρώτε όλοι μαζί.... πω πω!!!!\nLila Xagorari 6 Οκτωβρίου 2014 - 10:05 μ.μ.\nΞέρεις......αυτή τη συνταγή την φτιάχνεις και καλά για τα παιδιά σου..............τρώς μισό ταψί στην καθισιά σου αλλά ............γλιτώνεις τύψεις!!!!\nΧρυσαυγή 6 Οκτωβρίου 2014 - 10:34 μ.μ.\nΚαλό κι αληθηνό !!!!!!!!!!!!!!!!!!!!!!!\npeps 9 Οκτωβρίου 2014 - 8:51 π.μ.\nmookies 7 Οκτωβρίου 2014 - 2:59 π.μ.\nΌπως ο περισσότερος κόσμος λατρεύω τις τηγανητές πατάτες και εκτός από σκέτες μπορώ\nνα τις τρώω ως συνοδευτικό με κάθε φαγητό, ακόμα και με μακαρόνια και ρύζι. Η επαναστάτρια\nπατάτα σου με κέρδισε και με κατέκτησε, παραδίνομαι!\nΗ πρώτη και προτελευταία φώτο πολύ καλές Χρυσαυγή μου, μου αρέσει το φως, εξαιρετικό\nτο καδράρισμα στη προτελευταία όπως και η προσθήκη της μισοκρυμένης σπάτουλας.\nAriadni St. 7 Οκτωβρίου 2014 - 3:06 π.μ.\nΚαι γω τις κάνω ετσι που και που! Ειναι υπέροχες!!!!!!!!\nΚαλό μας ξημέρωμα ;)\nmia xara 7 Οκτωβρίου 2014 - 8:46 π.μ.\nΓεια σου Χρυσαυγή μου, πολύ λαχταριστές οι "αναρχικές" σου πατατούλες!!! Απίθανη δικαιολογία να καταβροχθίσει κανείς όσες δε θα μπορούσε αν ήταν τηγανητές..Πολύ ζωντανές φωτογραφίες! Καλή σου εβδομάδα, ΧΟ\nΜarion, 7 Οκτωβρίου 2014 - 9:39 π.μ.\nΑν δεν έβλεπα την διαδικασία σίγουρα θα έλεγα πως είναι τηγανιτές (στο τηγάνι)\nΑλλά δεν είναι...: )\nΜια φορά της είχα κάνει έτσι, αλλά τα καμάρια μου θέλουν ''κανονικές τηγανιτές''\nΑσε που της φουρνίζεις και ξενιάζεις\nΤέλειες είναι Χρυσαυγή. Ωραίο ψήσιμο και χρώμα\nParents Land Gr 7 Οκτωβρίου 2014 - 11:50 π.μ.\nΑν τις κανω ετσι σήμερα λες να καταλάβουν τα παιδιά την διαφορά; Για να δούμε!\n- spoonstories- 7 Οκτωβρίου 2014 - 3:19 μ.μ.\nΤις φτιάχνω συχνά έτσι και γίνονται απίθανες!! Το μόνο κακό είναι πως στον φούρνο αργούν λίγο και αν βιάζεσαι και πεινάς τρως το μισό ψυγείο ως να γίνουν!Πάντως αξίζουν γιατί η πατάτα είναι κάτι που δεν θέλω να λείπει από το τραπέζι μου!! Φιλιά Χρυσαυγούλα!!!\nSofia paraligo 7 Οκτωβρίου 2014 - 10:29 μ.μ.\nΑυτό δεν είναι συνταγή.. αυτό είναι ανατροπή σκέτη! Τώρα χωρίς πλάκα Τέλειο! Τις αγαπώ τις πατάτες και τις στερούμαι λόγω λιπαρών και μου δίνεις μια λύση που δεν θα σκεφτόμουν ποτέ μόνη, ούτε θα δοκίμαζα! Σ' ευχαριστώ Χρυσαυγή! θα μπεί στο εβδομαδιαίο μενού στάνταρ!!!\nsundayspoon 7 Οκτωβρίου 2014 - 11:34 μ.μ.\nΚι εγώ υπέρ της επανάστασης! Για να πάει μπροστά αυτός ο τόπος... χαχαχα!\nΥπέροχες οι πατάτες σου, Χρυσαυγή μου, και χωρίς ενοχές! Άσε που δεν μυρίζει και το σπίτι τηγανίλα! Εγκρίνονται φυσικά!\nChristina Makri 8 Οκτωβρίου 2014 - 1:02 μ.μ.\nΤο έχω επιχειρήσει κι εγώ να τις κάνω στο φούρνο αλλά βρε παιδί μου δεν μου βγήκαν έτσι. Κάτι λάθος πρέπει να έκανα γιατί μαλάκωσαν πολύ και μόνο τηγανητές δεν θύμιζαν. Ευχαριστώ Χρυσαυγή μου θα το ξανακάνω ακολουθώντας κατά γράμμα τις οδηγίες σου :)\nCreate Taste 8 Οκτωβρίου 2014 - 4:45 μ.μ.\nΣε περιόδους δίαιτας τις συνιστώ ανεπιφύλακτα αλλά εγώ τις τυλίγω στη λαδόκολλα.\nBeauty Follower 8 Οκτωβρίου 2014 - 5:48 μ.μ.\nΕαν σου πω οτι μου αρέσουν περισσότερο απο της τηγανητες, τι θα πεις?!\nΤο συνταιριασμα με ντοματούλα και αυγό μάτι ειναι oνειρικό :)\nDimitra 19 Οκτωβρίου 2014 - 8:22 μ.μ.\nΈχω φάει τις πατάτες έτσι φτιαγμένες στο φούρνο και ήταν γευστικότατες!!!! Προσωπικά δεν το έχω δοκιμάσει και απορώ γιατί!!! Μες τη βδομάδα κιόλας θα το κάνω Χρυσαυγουλα μου!! Με δελέασαν οι εικόνες σου και πραγματικά μισώ το τηγάνισμα! Και για τις θερμίδες και τα λίπη αλλά και για το μυρωδιά και τη φασαρία:)))) με σώνεις!!!!\nΥγιεινές μπάρες με αμύγδαλα και καρύδα - Χωρίς ψήσ...


Μικρά στιγμιότυπα από τους μεγάλους αγώνες του Εφέσου Αγ. Μάρκου με τους φιλο-παπικούς “Ορθοδόξους” στη Φλωρεντία. – Ιερός Ναός Αγίου Αχιλλίου\nΜικρά στιγμιότυπα από τους μεγάλους αγώνες του Εφέσου Αγ. Μάρκου με τους φιλο-παπικούς “Ορθοδόξους” στη Φλωρεντία.\n19 Ιανουαρίου, 2016 by\nπ. Αναστάσιος Κ. Γκοτσόπουλος,\n[V. Laurent, Les “Memoires” du Grand Ecclesiarquee de l’ Eglise de Constantinople Sylveestre Syropoulos surle concile de Florence (1438-439), Paris 1971, σ. 444-448]\nΕφέσου : ο Άγιος Μάρκος Ευγενικός\nΗρακλείας Αντώνιος: ομόγνωμος του Εφέσου Αγ. Μάρκου, πιεσθείς όμως πολύ τελικά υπέκυψε και υπέγραψε την ένωση\nΜυτιλήνης Δωρόθεος, Λακεδαιμονίας Μεθόδιος: φιλο-παπικοί εχθροί του Αγ. Μάρκου\nΝικαίας Βησσαρίων, Ρωσίας Ισίδωρος: φιλο-παπικοί, άσπονδοι εχθροί του Αγ. Μάρκου. Μετά τη σύνοδο παρέμειναν στην Ιταλία και έγιναν καρδινάλιοι του πάπα\nΚαβάσιλας : ο Άγ. Νικόλαος, επίσκοπος Θεσσαλονίκης (13ος αι.)\nΒέκκος: Πατριάρχης Κωνσταντινουπόλεως, υποτάχθηκε στον πάπα υπογράφοντας την ένωση στη Σύνοδο στη Λυών (1271). Θέλησε να επιβάλει την ένωση και καταδίωξε σκληρά τους Ορθοδόξους. Σύμβολο του φιλοπαπισμού.\n«Εν ετέρα δε πάλιν ημέρα συνήλθομεν εις τον πατριάρχην κατά το έθος, και ο περί της ενώσεως εκινήθη λόγος και επήνουν την ομόνοιαν και την ειρήνην απλώς οι εφιέμενοι του λατινισμού [οιφιλοπαπικοί “Ορθόδοξοι”].\n― Είπεν ουν ο Ηρακλείας, ότι «καλόν αν ην, ει παρείχετε ημίν την έκθεσιν ην εστείλατε τοις Λατίνοις .άπαξ γαρ μόνον ηκούσαμεν αυτήν, έδει δε πλεονάκις ιδείν και σκέψασθε περί αυτής».\n― είπον αυτώ «Ουκ έστιν αίρεσις ουδέ δύνασαι ειπείν αυτήν αίρεσιν . ουδέ γαρ τινές των προ σου ελλογίμων και αγίων ανδρών εκάλεσαν αυτήν αίρεσιν».\n― Έφη ουν ο Εφέσου, ότι «Αίρεσίς εστι και ούτως είχον αυτήν και οι προ ημών, πλήν ουκ ηθέλησαν θριαμβεύειν τους Λατίνους ως αιρετικούς, την επιστροφήν αυτών εκδεχόμενοι και την φιλίαν πραγματευόμενοι . ει δε βούλεσθε, δείξω υμίν εγώ όπως είχον τούτους αιρετικούς».\n― Ευθύς ουν θυμού πλήρεις γίνονται ο τε Μυτιλήνης και ο Λακεδαιμονίας και λέγουσι «και τις άνθρωπος ει σύ και λέγεις τους Λατίνους αιρετικούς;» και ανέστησαν ενώπιον του πατριάρχου και εγγύτερον γενόμενοι του Εφέσου αδεώς ομού τε και αναιδώς έβαλλον αυτόν λόγοις και σκώμμασι [κοροϊδίες, χλευασμούς]: «και έως πότε ανεξόμεθα σιωπώντες, τοιαύτα σου λέγοντος», έφασκον, και μονονούκ οδούσι και χερσί ώρμων διασπαράξαι αυτόν . και τέλος επέθηκαν: «ερούμεν ημείς τω πάπα όπως λέγεις αυτόν αιρετικόν, και ή αποδείξεις αυτό ή πείση καθώς ει άξιος» και εξήλθον μετά τοιαύτης οχλήσεως.\nΕξερχόμενος δε και ο μέγας πρωτοσύγκελλος έτι ων πλησίον του πατριάρχου είπεν «εγώ οίδα, ως ει ποιήσοιμεν την ένωσιν, μέχρις αν απέλθωμεν εις την Βενετίαν αναθεματίσουσιν ημάς . ει δ’ ου ποιήσωμεν αυτήν, και ούτως αναθεματίσουσιν ημάς. Κάλλιον ουν εστίν ίνα ποιήσωμεν αυτήν, και ούτως ίνα αναθεματίζωσιν ημάς». Ερωτηθείς δε παρά του πρωτεκδίκου, πάλιν εκδηλότερον διεσάφησε τούτο, και ηπόρησαν οι ακούσαντες.\nΠάλιν μετά παραδρομήν ημερών δύο, συνελθόντων ημών εις τον πατριάρχην ως έθος, λόγοι πολλοί περί της ενώσεως εκινήθησαν και παρεκίνουν και ηξίουν τον Εφέσου χρήσασθαι οικονομία τινι και συγκαταβάσει [παρεκινούσαν και απαιτούσαν από τον Άγ. Μάρκο να μην είναι αυστηρός, αλλά να επιδείξει πνεύμα ανοχής και συγκαταβάσεως].\n― Ο δε [Εφέσου] έλεγεν «ουκ εγχωρεί συγκατάβασις εις τα περί της πίστεως».\n― Μετά γούν τας πολλάς απαιτήσεις τας περί της συγκαταβάσεως και τας απολογίας του Εφέσου και απαγορεύσεις, λεγόντων των την ένωσιν σπουδαζόντων, ότι «ολίγη εστίν η διαφορά και ολίγη τις συγκατάβασις ενώσει ημάς, ει θελήσεις και αυτός χρήσασθαι ταύτη»,\n― είπεν ο Εφέσου «Παρόμοιον εστιν τούτο το ρηθέντι παρά του επάρχου προς τον άγιον Θεόδωρον τον Γραπτόν . είπε γαρ αυτώ, ότι “μίαν μόνον κοινωνήσατε και έτερον ουκ απαιτούμεν, πορεύεσθε δε όποι φίλον υμίν” και ο άγιος έφη προς αυτόν “όμοιον τι λέγεις, ωσπερ αν ει τις αξιών έτερον λέγει . ουδέν αιτούμαί σε αλλ’ η την σην άπαξ αποτεμείν κεφαλήν, και μετά ταύτα πορεύου όπου θέλεις”[αυτό που μου λέτε μοιάζει με την απαίτηση κάποιου που είπε στον άλλον: άφησε να σου κόψω μια φορά το κεφάλι και μετά πήγαινε όπου θέλεις] . ου γαρ εστί μικρόν εν τοις τοιούτοις και το δοκούν μικρόν [σε αυτά τα ζητήματα δεν είναι μικρό και ασήμαντο, αυτό που εκ πρώτης όψεως φαίνεται μικρό]».\nΑπό της ειρηνικής ουν δήθεν αιτήσεως και αξιώσεως ανεφύη φιλονεικία, και ο Νικαίας αναίδην έσκωπτε τον Εφέσου . και μετά την πολλήν φιλονεικίαν αναστάς\n― ο Νικαίας έφη «περισσόν ποιώ και φιλονεικώ μετά ανθρώπου δαιμονιαρίου [είναι περιττό να φιλονικώ με δαιμονισμένο – έτσι αποκάλεσε τον Άγ. Μάρκο!] . αυτός γαρ ένι μαινόμενος [αυτός, ο Άγ.Μάρκος, είναι φανατικός, μανιακός], και ου θέλω ίνα φιλονεικώ μετ’ αυτού» και εξήλθε μετά θυμού.\n― Είπε δε και ο Εφέσου, ότι «σύ υπάρχεις κοπέλιν και εποίησας και ως κοπέλιν [εσύ είσαι υπηρέτης και σαν υπηρέτης σε διατεταγμένη υπηρεσία ενεργείς]».\nΚαι επί τούτοις εξήλθομεν. Ο δε πατριάρχης ορών ταύτα, ουκ έσκωψεν ουδέ εκώλυσε την όχλησιν, ούτε αυτήν ούτε την προ αυτής . εκάθητο δε μόνον ορών και μηδέν τι φθεγγόμενος.\nΤη δ’ επιούση ήλθεν ο βασιλεύς εις τον πατριάρχην, και ορισμώ αυτού συνήλθομεν πάντες. Εκινήθησαν ουν και αύθις οι περί της ενώσεως λόγοι και αντέλεγεν ο Εφέσου, εφιλονείκουν δε αυτώ ο Ρωσίας, ο Νικαίας, ο μέγας πρωτοσύγκελλος, και ο Αμηρούτζης, και ιταμώτατα διεμάχοντο . ήρξατο δε ο Γεμιστός ειπείν τι και συνηγορήσαι τω Εφέσου και, σκώψαντος αυτόν αναιδώς του Αμηρούτζη εσιώπησεν. Εθαύμασαν ουν πάντες πώς ουκ έσκωψε την αναίδειαν του Αμηρούτζη ο βασιλεύς . ουδέ είπεν τι προς θεραπείαν του παντ’ αρίστου Γεμιστού [άρχισε να λέει κάτι ο Γεμιστός υπέρ του Αγ. Μάρκου και ένας από τους Βυζαντινούς άρχοντες τον εμπόδισε με αναίδεια και έτσι ο Γεμιστός σταμάτησε. Όλοι απόρησαν πώς δεν επετίμησε τον Αμηρούτζη ο βασιλιάς και δεν συμπαραστάσθηκε στο δεχθέντα την επίθεση Γεμιστό]\nΑρξαμένου δε και του Εφέσου αναγνώναι τι των του Καβάσιλα περί του προτεθέντος ζητήματος, ευθύς [μόλις ο Άγ. Μάρκος άρχισε να διαβάζει κάτι από τον Άγ. Νικόλαο Καβάσιλα σχετικό με το ζήτημα που συζητούσαμε]\n― είπεν ο Ρωσίας «εμείς δι΄ ένωσιν και ειρήνην ήλθομεν ενταύθα ουχί δια σχίσμα και διάστασιν.Θέλομεν ουν ίνα αναγινώσκωμεν και τους ενωτικούς, ού τους σχισματικούς και διϊστώντας. Ο ουν Καβάσιλας σχισματικός εστί και ου θέλομεν αναγινώσκεσθαι» [εμείς ήρθαμε εδώ για την ένωση και όχι για να παραμείνει η διάσταση και το σχίσμα με τον πάπα. Θέλουμε λοιπόν να διαβάζουμε και τους ενωτικούς συγγραφείς και όχι τους πατέρες που ήσαν εναντίον των παπικών και δεν προχώρησαν σε ένωση αλλά παρέμειναν στο σχίσμα. Ο Καβάσιλας είναι σχισματικός και δεν θέλουμε να ακούσουμε τι λέει]\n― Διεδέξατο τούτον ο Λακεδαιμονίας ειπών «και τι έχομεν τον Καβάσιλαν; ημείς ουκ έχομεν αυτόν άγιον . αρχιερεύς ην, και έχομεν κακείνον ως ένα των νυν όντων αρχιερέων, ως τον Μονεμβασίας τυχόν ή άλλον τινά, ουδέ ανάγκην έχομεν στέργειν τα εκείνου συγγράμματα» [ο επίσκοπος Λακεδαιμονίας είπε: και σε τελική ανάλυση τι είναι ο Καβάσιλας; Εμείς δεν τον αναγνωρίζουμε ως άγιο. Ένας απλός αρχιερέας είναι, όπως ο Μονεμβασίας ή κάποιος άλλος. Δεν έχουμε ανάγκη να συμμορφωθούμε σε όσα λέει αυτός].\n― Τότε είπεν ο Εφέσου «Λοιπόν ας αναγινώσκομεν τον Βέκκον». Και αγανακτήσας την ιταμότητα και το θράσος αυτών και καταλαβών ότι πάντες σχεδόν προδεδομένοι και έτοιμοι εισι προς την του λατινισμού συγκατάθεσιν, εσιώπησεν» …


Gigi Dall'Igna: "Αν ο Zarco φέρει καλά αποτελέσματα, πρέπει να τον βοηθήσω" - Biker Spirit magazine\nΟ Johann Zarco οδηγός της Reale Avinita Racing για το 2020, θα λάβει πρόσθετη υποστήριξη από τη Ducati “αν μπορεί να φέρει καλά αποτελέσματα“, σύμφωνα με τον γενικό διευθυντή της Ducati Corse, Gigi Dall’Inga.\nΟ Ιταλός, ο οποίος συνέβαλε στην υπογραφή του Zarco με την Reale Avinita πριν από το χειμερινό διάλειμμα, μίλησε και παραδέχτηκε ότι το εργοστάσιο θα μπορεί να βοηθήσει περαιτέρω τον Zarco – αλλά μόνο εάν ο Γάλλος μπορεί να επιτύχει καλά αποτελέσματα με την Desmosedici GP19.\n«Εξαρτάται από τα αποτελέσματά του. Για μένα, το σημαντικό είναι τα αποτελέσματα. Αν ο Johann μας δείξει ότι μπορεί να φέρει καλά αποτελέσματα, σίγουρα πρέπει να τον βοηθήσω.»\n«Έκανα αυτό όλη τη ζωή μου [για όλους τους αναβάτες με τους οποίους συνεργάστηκε] και θα το κάνω και στο μέλλον. Αν δεν μπορώ να κάνω κάτι τέτοιο θα αλλάξω δουλειά!»\n«Δεν μπορούμε να αλλάξουμε τον κινητήρα του Zarco, γιατί είναι “παγωμένος” στην αρχή της σεζόν. Αλλά είμαι ανοικτός να κάνω το καλύτερο για αυτόν. Σοβαρολογώ. Δεν είναι αστείο … Νομίζω ότι έχουμε τη δυνατότητα να κάνουμε κάτι καλύτερο για αυτόν από το να εργαστούμε για την αεροδυναμική.»\nΑιχμηρή απάντηση του Jorge Lorenzo στον Johann Zarco…\nJohann Zarco: "Δεν σκέφτομαι τα χρήματα όπως ο Jorge…\nΕτικέτες: Dall'Igna, Ducati, motoGP, MotoGP 2020, zarco


Πανηγυρικός Εσπερινός του Γενεθλίου της Θεοτόκου στον Ι.Ν. Παναγούδας Θεσσαλονίκης (ΦΩΤΟ)\nΓράφτηκε από τον/την Romfea.gr. 07/09 22:25\nΜε την αρμόζουσα λαμπρότητα τελέσθηκε, το εσπέρας του Σαββάτου 7 Σεπτεμβρίου 2019, ο Μέγας Πανηγυρικός Αρχιερατικός Εσπερινός του Γενεθλίου της Υπεραγίας Δεσποίνης ημών Θεοτόκου, στον Ιερό Ναό Παναγούδας – Γενεσίου της Θεοτόκου (Γοργοϋπηκόου), της Ιεράς Μητροπόλεως Θεσσαλονίκης, στο κέντρο της Πόλης.\nΤης Ιεράς Ακολουθίας, χοροστάτησε ο Θεοφιλέστατος Επίσκοπος Ερυθρών κ. Κύριλλος, Ηγούμενος της παλαιφάτου Ιεράς Πατριαρχικής και Σταυροπηγιακής Μονής Αγίας Τριάδος Χάλκης, τοποτηρητής της Ιεράς Μητροπόλεως Προύσης και Πνευματικός της Αγιωτάτης Αρχιεπισκοπής Κωνσταντινουπόλεως.\nΟ Θεοφιλέστατος παρέστη στην ιερά πανήγυρη του ιστορικού Ναού της Παναγούδας κατόπιν προσκλήσεως του προϊσταμένου του Ιερού Ναού, Αρχιμ. Αμβροσίου Ματσά, σεπτής αδείας του Παναγιωτάτου Μητροπολίτου Θεσσαλονίκης κ.κ. Ανθίμου και ευλογίας της Αυτού Θειοτάτης Παναγιότητος, Αρχιεπισκόπου Κωνσταντινουπόλεως, Νέας Ρώμης και Οικουμενικού Πατριάρχου κ.κ. Βαρθολομαίου.\nΟ Ιερός Ναός Παναγούδας, αποτελεί έναν από τους ιστορικότερους μεταβυζαντινούς ενοριακούς ναούς της Θεσσαλονίκης, 200 και πλέον ετών, στην υπάρχουσα μορφή του, με κειμηλιακό πλούτο όπως η ιερά, ιστορική και θαυματουργή εικόνα της Παναγίας Γοργοϋπηκόου, του 16ου αιώνα, ενώ φυλάττει και Ιερά Λείψανα των Αγίων Θεοπατόρων Ιωακείμ και Άννης.\nΤον θείο λόγο προς το πολυπληθές εκκλησίασμα κήρυξε με ευγλωττία και θεολογική ενάργεια ο Πανοσιολογιώτατος Αρχιμανδρίτης Γαβριήλ Αλεξίου.\nΠρο της απολύσεως, ο προϊστάμενος του Ιερού Ναού, αρχιμ. Αμβρόσιος Ματσάς, ευχαρίστησε τον Θεοφιλέστατο κ. Κύριλλο για τον κόπο του να έλθει από την Κωνσταντινούπολη, ώστε να τελέσει την Ιερά Πανήγυρη, ενώ στο πρόσωπο του ευχαρίστησε τον Οικουμενικό Πατριάρχη κ.κ. Βαρθολομαίο, για την ευλογία που παραχώρησε ώστε να τελέσει τις εορταστικές ακολουθίες.\nΤέλος, ο π. Αμβρόσιος Ματσάς μετέφερε τις εγκάρδιες πατρικές ευχές του Παναγιωτάτου Μητροπολίτου Θεσσαλονίκης κ.κ. Ανθίμου, ο οποίος δεν κατάφερε να παραστεί, καθώς την ίδια ώρα, τελούσε τα εγκαίνια της Διεθνούς Εκθέσεως Θεσσαλονίκης.


Leo | Кроткая\n26 Σάββατο Ιολ. 2008\nεδώ και εδώ μπορείτε, αν το αντέχετε, να πληροφορηθείτε δείγματα κτηνωδίας και διεστραμμένης συμπεριφοράς ανθρωποειδών. (Προσωπικά είδα μόνο τη φωτογραφία και μου αρκεί, δεν χρειάζομαι άλλους εφιάλτες).\nΣτείλτε mail στα παρακάτω, μην βρίσετε, αν μπορείτε να συγκρατηθείτε. Μπορείτε απλά να καταστήσετε σαφές πως δεν ανεχόμαστε άλλο αυτή τη φρίκη.\nτο mail του δήμου dimporu1@otenet.gr\nΣτην τελική, υπάρχει και η αυτοδικία. Κι επειδή οι χιλιάδες Λήο δεν μπορούν να αυτοδικήσουν, μπορούμε εμείς. Είναι απλά θέμα δικαιοσύνης.\nΠροσπαθώ να αποφύγω τα μπινελίκια, γιατί μάλλον δεν φέρνουν αποτέλεσμα. Αποτέλεσμα φέρνουν οι πράξεις. Δε νομίζω πως η αποστολή emails είναι αποτελεσματική πράξη, είναι όμως μια αρχή. Και το Πατσιούρι έχει κι άλλες ιδέες. Άντε μπράβο.\n6 thoughts on “Leo”\n26/07/2008 στο 19:23\nΔεν είναι η πρώτη φορά που βλέπουμε παρόμοιες εικόνες στα κανάλια μας και δυστυχώς δεν θα είναι ούτε η τελευταία (φοβάμαι) !\nΤο θέμα των αδέσποτων σκυλιών και γατιών στην Ελλάδα είναι ένα πολύ σοβαρό θέμα που δεν αντιμετωπίζεται καθόλου.\n26/07/2008 στο 20:12\nτο ανθρωπινο ειδος χρειαστηκε εκατομυρια χρονια ωστε να αρχισει να περπατα στα 2 ποδια και να ξεχωριζει απο τα αλλα ζωα.\nτελικα, ειναι πολλοι αυτοι που δεν τον εχουν χωνεψει ακομη!\nτι να πει κανεις; 😦\n27/07/2008 στο 00:00\nΦάρε, σωστά. Σε κάθε περίπτωση βέβαια, η εκκαθάριση και ο χημικ΄ςο πόλεμος είναι λάθος αντιμετώπιση. Χώρια που είναι και ένδειξη σοβαρής ψυχοπάθειας και διαστροφής. Επικίνδυνης και για τους ναθρώπους, εδώ που τα λέμε.\nΜούργε, στο ανθρώπινο είδος ανήκουν πολύ λιγότεροι από όσους επισήμως θεωρούνται ότι ανήκουν. Από τα 6-7 δις, εγώ θα αφαιρούσα 4-5 μηδενικά.\n27/07/2008 στο 10:57\nΈπαθα σοκ όταν το ‘δα. Πόση απανθρωπιά! Και μετά έβρισα πολύ. 😡 😡 😡\nΘα ΄θελα πολύ να δω τη φάτσα των υπανθρώπων , που το ‘κανα αυτό κι αν’ ανταποδώσω τα ίσα γαμώτο! 👿\nΤώρα σειρά έχει ο βομβαρδισμός του δήμου με μέιλ.\nWhite Filly said:\n29/07/2008 στο 14:18\nΣυμφωνώ απόλυτα με το σχόλιο σου προς το μούργο…\nτο ότι λεγόμαστε άνθρωποι, δεν σημαίνει ότι είμαστε κιόλας.\nΣιχαίνομαι τον εαυτό μου… αλλά και τι με αυτό;;;\nπόσοι προβληματικοί γαμώτο κυκλοφορούν και την πληρώνουν τα ανυπεράσπιστα;;\nπάω για μειλ….\n29/07/2008 στο 14:59\nΈτσι, έτσι παιδιά. Εγώ έλαβα και απάντηση ήδη (μπλα μπλα μπλα), αλλά τα μέηλ δεν ξέρω αν αρκούν. Είναι κι αυτά όμως κάτι…


Τόσο γρήγορο καλοκαίρι πρώτη φορά.\nΟι συνεχείς αλλαγές του καιρού ,ήλιος και βροχή παντρεύονται οι φτωχοί απ το γνωστό παιδικό τραγουδάκι.Το λέγαμε τότε που βγαίναμε ξυπόλυτοι στο λασπουργιό με μια ομπρέλα δήθεν να μη βραχούμε.\nΕκλίψεις σελήνης ,ανάδρομος ο Ουρανός λέει θάχουμε συνεχώς ανατροπές μέχρι το δεν ξέρω πόσο,ξόφαλτσα τα παίρνει το μάτι μου τίποτε δεν πιστεύω κι όλα μαζί μου κάθονται σαν χαλασμένο φαϊ στο στομάχι.\nΚατηφόρισα στα νότια είχα να δώ ξενητεμένα πουλιά και πουλάκια.\nΠοτέ δεν μου έφτασε όσο και να ήταν κι ούτε θα μου φτάσει.Αυτό δεδομένο αλλά δύσκολα διαχειρίσημο.Εκανε πάλι κρακ η καρδιά μου.Ειδικά όταν οι δυό νεοσσοί έμπαιναν κι έβγαιναν στη θάλασσα.\nΚατεβαίνοντας τα τοπία καταπράσινα και μετά γυρίζοντας εκεί στην Κινέτα ολα γκρι και μαύρα να καπνίζουν .Κουβαλάω ενα κουρσούμι απο την ημέρα που έγινε αυτό το κακό.\nΗρθαν στα όνειρά μου όλοι οι πεθαμένοι μου.\nΠονούσε το στομάχι μου για μέρες ,σφίχτηκαν τα σπλάχνα μου.Πως να το ξεπεράσεις αυτό;πως να κοιμάσαι τη νύχτα ήρεμα;έγινε εφιάλτης η ειδησεογραφία κι αλλοι νεκροί,κι άλλοι αγνοούμενοι.Εχω την εντύπωση οτι αυτή η δοκιμασία θα μείνει στη μνήμη μας για πάντα κι η λύπη θα επανέρχεται πολλά χρόνια.\nΗ ζωή τραβάει μπροστά λέει η θεία μου ,ετσι λέει πάντα σ οτι κακό έρχεται.\nΟντως τραβάει μπροστά.\nΑλλάζουν και πάλι οι γεωγραφικές συντεταγμένες.\nΒόρειες οι κατευθύνσεις .\nΤα Βαλκάνια έχουν μυστήριες ομορφιές.\nΑυτή η ανατροπή του κλίματος απο εύκρατο σε τροπικό δεν μου αρέσει καθόλου.\nΠρώτη φορά φέτος γεννήθηκαν μέσα μου επιθυμίες για βουνά και ποτάμια.\nΛές και η θάλασσα πήρε μέσα μου για πάντα το χρώμα του γκρίζου και της κάπνας απο κείνο το λιμανάκι του Ματιού.\nΑναρτήθηκε από faraona στις 7:27 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣημαδεμένο καλοκαίρι.Τόσο γρήγορο καλοκαίρι πρώτη...


Η μεγάλη νίκη των συλλόγων επί της UEFA για τα τηλεοπτικά δικαιώματα και τους σπόνσορες | Liberal.gr\nΗ μεγάλη νίκη των συλλόγων επί της UEFA για τα τηλεοπτικά δικαιώματα και τους σπόνσορες\nΤο αργότερο στις 19 Απριλίου, στο Εκτελεστικό Συμβούλιο της UEFA, θα συμφωνηθεί η συνεργασία της με την ECA, τον Σύνδεσμο Ευρωπαϊκών Συλλόγων, για τη δημιουργία μιας νέας εταιρίας όπου οι δύο οργανισμοί θα αποφασίζουν μαζί για την καλύτερη διαχείριση στην πώληση των οπτικοακουστικών δικαιωμάτων και επιλογή χορηγών στις τρεις ευρωπαϊκές διοργανώσεις, το Champions League, το Europa League και το Europa Conference League από την σεζόν 2024-25. Μπορεί να φαίνεται μακριά, αλλά σύντομα θ' αρχίσουν τις επαφές για την πώληση των πακέτων και τις συμφωνίες με τους σπόνσορες. Ο πρόεδρος της ECA και της Γιουβέντους, Αντρέα Ανιέλι, έβαλε ένα σημαντικό γκολ, για τα συμφέροντά του οργανισμού του, στον πρόεδρο της UEFA, Αλεκσάντερ Τσέφεριν.\nΕίναι η μεγάλη νίκη των κορυφαίων ευρωπαϊκών συλλόγων επί της UEFA και πέραν της αύξησης των αγώνων του Champions League από το 2024-25 και των απειλών της FIFA, ίσως ο σημαντικότερος λόγος που οι ομάδες φέρεται να έχουν κάνει πίσω στην προσπάθεια δημιουργίας της ευρωπαϊκής Super League, που σύμφωνα με τις πληροφορίες θα απέφερε στα ιδρυτικά μέλη 350 εκατομμύρια ευρώ ετησίως. Για χρόνια παραπονούνταν πως η Ευρωπαϊκή Συνομοσπονδία είχε το ρόλο του ρυθμιστή των κανόνων του παιχνιδιού, των τουρνουά, αλλά και της αγοράς. Ενιωθαν ότι η UEFA τους ανταγωνιζόταν σε ζητήματα πώλησης τηλεοπτικών δικαιωμάτων ή εύρεσης χορηγών.\nΟι ομάδες από το 2017 έχουν δύο θέσεις στο Εκτελεστικό Συμβούλιο και πάντοτε λαμβανόταν υπόψη η άποψή τους στη διαμόρφωση των τουρνουά και στα οικονομικά ζητήματα μέσω της εταιρίας UCC SA, αλλά σε τελική ανάλυση δεν είχαν τη δυνατότητα να αποφασίσουν οι ίδιες. Τώρα, αυτό αλλάζει. Με λίγα λόγια μοιάζει να δημιουργείται ένας de facto συνεταιρισμός, κάτι παρόμοιο μ' αυτό που γίνεται στα περισσότερα πρωταθλήματα: η Ομοσπονδία – εν προκειμένω η Συνομοσπονδία – ρυθμίζει τους κανόνες του παιχνιδιού και οι ομάδες – εδώ η ECA – την αγορά.\nΦυσικά, όλα γίνονται για τη μοιρασιά των χρηματικών επάθλων. Οι ομάδες ελπίζουν πως μπορούν να αποκομίσουν περί τα τέσσερα δισεκατομμύρια ευρώ από την πώληση των πακέτων οπτικοακουστικού υλικού του Champions League και στην συνέχεια να μοιραστούν από 3,3 μέχρι 3,5 δισεκατομμύρια. Μπορεί, η νέα εταιρία να ασχολείται και με τα άλλα δύο τουρνουά, αλλά το πολύ χρήμα βρίσκεται στ'... αστέρια. Κι έτσι έχει εξελιχθεί η πώληση των δικαιωμάτων από το 2006 και ανά τρία χρόνια στην συνέχεια μέχρι σήμερα:\n2006 600 εκατ. ευρώ τον χρόνο\n2009 820 εκατ. ευρώ τον χρόνο\n2012 1,2 δισ. ευρώ τον χρόνο\n2015 1,5 δισ. ευρώ τον χρόνο\n2018 2 δισ. ευρώ τον χρόνο\n2021 2,4 δισ. ευρώ τον χρόνο\n2024 4 δισ. ευρώ τον χρόνο - ο στόχος\nΟι ομάδες πιέζουν και γι' άλλα πράγματα πάνω σ' αυτόν τον τομέα: με δεδομένο πως ολοένα εδραιώνεται η κουλτούρα των highlights, θέλουν ν' αποκτήσουν επισήμως τα αποσπάσματα για δική τους χρήση, αν είναι δυνατόν αμέσως μετά την λήξη των αγώνων, ώστε να τα προβάλλουν στις πλατφόρμες τους στα social media, στο επίσημο κανάλι τους στο Υoutube ή ακόμη και στα επίσημα τηλεοπτικά δίκτυα. Οι σύλλογοι του μεγαλύτερου βεληνεκούς έχουν εξελιχθεί σε media companies και δεν τους επιτρέπεται να έχουν άμεσα περιεχόμενο από το... πάνω ράφι.\nΣτις διαπραγματεύσεις UEFA – ECA έχει πέσει και στο τραπέζι η ιδέα της ανάπτυξης πλατφόρμας streaming στο στιλ του NBA League Pass ή ακόμη και η είσοδος επενδυτικών fund για τη μεγαλύτερη οικονομική ενίσχυση των τουρνουά. Αυτή η τελευταία κίνηση ακολουθεί το μονοπάτι που ήδη προσπαθούν να βαδίσουν σε κάποια από τα μεγάλα ευρωπαϊκά πρωταθλήματα, όπως στην Serie A (λίγκα και τηλεοπτικά δικαιώματα), στη Bundesliga (τηλεοπτικά δικαιώματα εξωτερικού) και στη LaLiga (ψηφιακά δικαιώματα).\nΤα οπτικοακουστικά δικαιώματα είναι το ένα σκέλος. Το άλλο έχει να κάνει με τους σπόνσορες. Οι ομάδες πιέζουν για ν' αυξηθεί η προβολή των δικών τους χορηγών στα εντός έδρας παιχνίδια τους στην Ευρώπη. Ενα παράδειγμα που μπορεί να μοιάζει ανούσιο, αλλά όχι για τα κλαμπ: όταν η Μπάγερν Μονάχου παίζει ως γηπεδούχος το στάδιο της για την UEFA είναι «Fußball Arena München» αντί για «Allianz Arena», αφού έχει παραχωρήσει τα naming rights. Το ίδιο ισχύει και για πολλούς άλλους συλλόγους όπως η Μάντσεστερ Σίτι και η Γιουβέντους. Οι ομάδες εκτιμούν πως αν μεγαλώσει η παρουσία των χορηγών τους στην κορυφαία ετήσια ποδοσφαιρική διοργάνωση στον κόσμο θα μπορέσουν να ζητήσουν και περισσότερα χρήματα από αυτούς.


AVENE Triacneal Expert 30ml - ilovepharmacy.gr\n> Γυναίκα>AVENE Triacneal Expert 30ml\nΚρέμα που καταπολεμά τις έντονες ατέλειες του δέρματoς, λειαίνοντας παράλληλα την επιδερμίδα. Χωρίς paraben.\nΚερδίζετε 5,72 €\nΗ κρέμα TriAcnéal EXPERT απευθύνεται στις επίμονες ατέλειες και τα υπολειπόμενα σημάδια του δέρματος με τάση ακμής του ενήλικα.\n- Κατά των ατελειών : Το Διολενύλιο®*, κατοχυρωμένη καινοτομία που αναπτύχθηκε από την Ερευνα Pierre Fabre, ασκεί τριπλή επιλεκτική δράση για να περιορίσει τον κίνδυνο πολλαπλασιασμού των βακτηριδίων (αποδείχθηκε in vitro στον P. acnes), να μειώσει τις κοκκινίλες και να απομακρύνει τα σπυράκια.\n- Απολεπιστική : Η X-ΠρεσσίνηTM βοηθά στη μείωση των φαγεσώρων και λειαίνει την υφή της επιδερμίδας.\n- Λειαντική : Η Ρετιναλδεΰδη βοηθά στη μείωση των υπολειπόμενων σημαδιών προσφέροντας παράλληλα τα αντιγηραντικά οφέλη της.\n- Καταπραϋντική : Το ιαματικό Νερό της Avène προσφέρει όλες τις καταπραϋντικές και αντι-ερεθιστικές ιδιότητές του.\n- Εφαρμόστε ομοιόμορφα την TriAcnéal EXPERT το βράδυ σε τελείως στεγνό δέρμα, μετά από καλό καθαρισμό με ένα προϊόν υγιεινής Cleanance.\n- Αποφύγετε την εφαρμογή στην περιοχή των ματιών και των χειλιών.\n- Σε περίπτωση εμφάνισης τσιμπημάτων, αραιώστε τις εφαρμογές και χρησιμοποιήστε το προϊόν μέρα παρά μέρα.\n- Περιορίστε την έκθεση στον ήλιο και σε περίπτωση έκθεσης, χρησιμοποιήστε κατάλληλο φωτοπροστατευτικό.\n- Να μη χρησιμοποιείται σε εγκύους.


Μήλα σωτέ: Το απόλυτο φθινοπωρινό γλυκό - Aspa Online\nΣτο πρόσφατο post 50 λόγοι για να αγαπήσεις το φθινόπωρο ανέφερα τα μήλα και τα μήλα σωτέ ως δύο από τους πενήντα λόγους που αγαπώ το φθινόπωρο.\nΠαρ’ όλο που τα φρέσκα, ευωδιαστά, κριτσανιστά μήλα του φθινοπώρου τα περιμένω πάντα πώς και πώς (και είναι πιο υγιεινά ωμά), τα μήλα σωτέ είναι ένας διαφορετικός, πιο… γλυκός τρόπος για να τρώμε μήλα στο σπίτι.\nΤο σπίτι μοσχομυρίζει μήλο, κανέλα και καραμέλα – η μυρωδιά σου σπάει πραγματικά τη μύτη – και αποτελεί ταυτόχρονα ένα light γλυκό. Μπορείτε να τα απολαύσετε σκέτα ή να τα βάλετε πάνω από κέικ, βάφλες, pancakes ή παγωτό. Ακολουθούν οι απλές οδηγίες.\n🍎 4 μήλα\n🍎 2 κουταλιές τις σούπας βούτυρο\n🍎 1/2 φλυτζάνι του τσαγιού καστανή ζάχαρη\n🍎 2 κουταλάκια του γλυκού κορν φλάουρ\n🍎 1 κουταλάκι του γλυκού κανέλα\nΞεφλουδίζουμε τα μήλα και τα κόβουμε σε φέτες.\nΛιώνουμε το βούτυρο σε μεγάλο τηγάνι και ρίχνουμε τα μήλα.\nΑνακατεύουμε συνεχώς μέχρι τα μήλα να μαλακώσουν, για 7-8 περίπου λεπτά.\nΔιαλύουμε το κορν φλάουρ σε μισό φλιτζάνι νερό βρύσης και το προσθέτουμε στο τηγάνι, μαζί με τη ζάχαρη και την κανέλα. Συνεχίζουμε να ανακατεύουμε για 2-3 λεπτά μέχρι το σιρόπι να δέσει.\nΣερβίρουμε και αν θέλουμε προσθέτουμε ακόμα περισσότερη κανέλα από πάνω.\nΑπολαμβάνουμε το απόλυτο φθινοπωρινό γλυκό! Καλή επιτυχία!\n[Τη συνταγή την έχω προσαρμόσει από την αντίστοιχη του all recipes]\nΑνηκει στην κατηγορια:Συνταγές, Ιδέες και Λύσεις επισημασμένο με:συνταγή, εύκολο, επιδόρπιο, φθινόπωρο, light\nΟταν λεμε φλυτζανι εννοουμε του τσαγιου να φανταστω?\nΘα το κάνω σήμερα κιόλας. Όλα τα υλικά τα έχω, πανευκολάκι φαίνεται, οπότε το απόγευμα έχει σωτέ μηλαράκια. Καλημέρα Άσπα!\nΚαλή επιτυχία Ασπασία. Περιμένω εντυπώσεις!\nΜμμμμμ γιάμι γιάμι! Αγαπώ τα μήλα σε κάθε τους εκδοχή! Ευχαριστούμε για τη συνταγή Άσπα μου! φιλάκια\nΚαλημέρα Μαρία. Χαρά μου! Ελπίζω να τη δοκιμάσετε σύντομα!\n13/10/2015 at 00:33\n15/10/2015 at 12:31\nΝα το δοκιμάσετε! 🙂


«Όταν υπήρχαν ανοικτά μυαλά, όλα προχώρησαν όπως έπρεπε»\nΠαρέμβαση Γρηγόρη Ψαριανού στην Επιτροπή Μορφωτικών Υποθέσεων\n«Μία συνένωση σε ενιαίο φορέα διαφορετικών δραστηριοτήτων, ιδιαίτερα στο χώρο του πολιτισμού και της τέχνης, είναι πάντα πολύ ενδιαφέρουσα και δημιουργική. Ωστόσο, θα πρέπει να επιστήσουμε την προσοχή μας, ώστε η συνένωση φορέων σε δραστηριότητες πολιτισμού και τέχνης να μη γίνει συνένωση αγκυλώσεων, ιδεοληψιών, αστοχιών και πελατειακών διευθετήσεων», τόνισε ο Γρηγόρης Ψαριανός, στην παρέμβασή του στη Β’ Συνεδρίαση της Διαρκούς Επιτροπής Μορφωτικών Υποθέσεων, κατά την ακρόαση φορέων, στο πλαίσιο της διαδικασίας επεξεργασίας του σχεδίου νόμου του Υπουργείου Πολιτισμού και Αθλητισμού «Ίδρυση Μητροπολιτικού Οργανισμού Μουσείων Εικαστικών Τεχνών Θεσσαλονίκης».\nΟ ειδικός αγορητής του Ποταμιού, μεταξύ άλλων, είπε: «Η συγκεκριμένη συζήτηση γίνεται εδώ και χρόνια, ωστόσο δεν προχώρησε ποτέ και ήρθε, επιτέλους, η ώρα να δημιουργηθεί τελεσίδικα. Όπως βέβαια είπα και στην προηγούμενη συνεδρίαση της Επιτροπής, μου κάνει εντύπωση ότι γίνεται στο τέλος του ‘18, ενώ θα μπορούσε να είχε προχωρήσει μέσα στην τετραετία. Και αναρωτήθηκα, μήπως προχωράει τώρα επειδή ενδεχομένως βρισκόμαστε σε προεκλογική περίοδο;\nΕν πάσει περιπτώσει, καλό θα είναι η υλοποίηση να προχωρήσει γρήγορα. Να διευκολύνει τις δραστηριότητες του κάθε φορέα ξεχωριστά, χωρίς κανένας να επιβάλλει γραμμές και αντιλήψεις εις βάρος των συνεργατών-φορέων και χωρίς αυτός ο μεγάλος φορέας, που εκ των πραγμάτων θα είναι χρήσιμος, δημιουργικός και αποτελεσματικός, να λειτουργήσει ως εργαλείο για οποιονδήποτε Υπουργό, για οποιαδήποτε κυβέρνηση και για οποιαδήποτε κρατική ή “κρατικίστικη” ιδεοληψία και πελατειακή συμπεριφορά. Για παράδειγμα, το Διοικητικό Συμβούλιο που προτείνεται να είναι 9μελές, είναι ιδιαιτέρως μεγάλο για μια τέτοια διαδικασία. Θα μπορούσε να ήταν μικρότερο και πι ευέλικτο. Και, όπως θα συζητήσουμε και επί των άρθρων, θα μπορούσαμε να δούμε στοιχεία που πραγματικά θα διευκολύνουν την εύρυθμη λειτουργία αυτού του φορέα.\nΘα ευχηθώ στους φίλους στη Θεσσαλονίκη να προχωρήσει η υλοποίηση όσο πιο γρήγορα γίνεται. Και βέβαια να προχωρήσουμε όλοι με ανοικτά μυαλά. Γιατί, όπως είπε και ένας μεγάλος της τέχνης, ο αρμενοαμερικανός Φράνκ Ζάππα, τα μυαλά είναι σαν τα αλεξίπτωτα: λειτουργούν μόνο όταν είναι ανοικτά. Όταν τα κλείνουμε σε πελατειακές σχέσεις και σε νταραβέρια, δεν δουλεύει τίποτα και τίποτα δεν πάει σωστά.\nΕν κατακλείδι, τις απαντήσεις τις έχει δώσει η ίδια η ζωή σε όσα έχουμε κάνει μέχρι τώρα, είτε αυτά έγιναν από ιδιωτικό φορέα, είτε από δημόσιο: όταν υπήρχαν ανοικτά μυαλά όλα προχώρησαν όπως έπρεπε. Όλα τα άλλα έφεραν τη χώρα σε τραγικό αδιέξοδο. Δευτερευόντως βέβαια, στον πολιτισμό, καθώς έχει την ιδιότητα να λειτουργεί από μόνος του, ανεξάρτητα από οικονομικές, πολιτικές και κοινωνικές πιέσεις. Μάλιστα, όταν αυτές οι κοινωνικές πιέσεις είναι έντονες, η τέχνη κι ο πολιτισμός δουλεύουν πιο γρήγορα και πιο αποτελεσματικά».\nΔείε το βίντεο της ομιλίας εδώ:\nΕπόμενο Και καταπατητές και ιδιοκτήτες;


Ιδιώτες και Τομέας Υγείας - Mindfulness Institute by Olga Papatriantafyllou\nΙδιώτες και Τομέας Υγείαςeleni2020-06-03T20:39:17+03:00\nΙδιώτες & Τομέας Υγείας\nH πρακτική Mindfulness είναι πολλά περισσότερα από μια απλή πρακτική. Είναι ένας τρόπος ζωής. Είναι μια αποτελεσματική προσέγγιση των μεγάλων προκλήσεων της ζωής μας. Είναι μια προσέγγιση μεταμόρφωσης του εαυτού.\nM.B.S.R. – H ναυαρχίδα του Mindfulness\nMindfulness Coaching and Personal Session\nΜindfulness Based Stress Reduction: H ναυαρχίδα του Mindfulness!\nAυτό είναι το αυθεντικό πρόγραμμα 8 εβδομάδων όπως σχεδιάστηκε από τον Jon Kabat-Zinn για μείωση του stress.\nΤο πρόγραμμα είναι ειδικά σχεδιασμένο ώστε οι συμμετέχοντες να κατανοούν τη σύνδεση μεταξύ νου και σώματος προκειμένου να μειωθεί το stress και να βελτιωθεί η συναισθηματική αυτορρύθμιση.\nΣε εταιρείες κι οργανισμούς του τομέα της Yγείας – Φαρμακευτικές & Ασφαλιστικές Εταιρίες, Νοσοκομεία, Κλινικές, Ιατρούς που θέλουν να προσφέρουν το πρόγραμμα στους πελάτες τους.\nΟι νευροεπιστήμες συναντούν τη φιλοσοφία της Ανατολής και τα 2500 χρόνια ιστορίας της πρακτικής Mindfulness συναντούν τη Δύση.\nΤο πρόγραμμα M.B.S.R. σχεδιάστηκε και υλοποιήθηκε από τον Dr. Jon Kabatt Zinn το 1979 στο University of Massachusetts – Medical School και είναι το μόνο πρόγραμμα με τις περισσότερες επιστημονικές έρευνες στον κόσμο, εδώ και τέσσερεις δεκαετίες. Είναι το πρόγραμμα πάνω στο οποίο στηρίζονται σχεδόν όλα τα προγράμματα Mindfulness.\nΣήμερα γνωρίζουμε τα οφέλη του Mindfulness καθώς έχουμε πάνω από 6.000 επιστημονικές έρευνες.\nΤο πρόγραμμα έχει υιοθετηθεί από πολλά νοσοκομεία, εταιρίες (Google, Aetna, General Mills), πανεπιστήμια και κολέγια (UCLA, Oxford University), τράπεζες και χρηματοπιστωτικούς οργανισμούς (Barclays, Citigroup, Lloyds Bank κλπ).\nΟι 3 πυλώνες του MBSR\nΉπιες σωματικές ασκήσεις\nΕίναι το μόνο πρόγραμμα που η αποτελεσματικότητά του για τη βελτίωση της σωματικής και ψυχικής υγείας, έχει αποδειχθεί από επιστημονικές έρευνες, εδώ και τέσσερεις δεκαετίες.\nΜέχρι σήμερα πάνω από 22.000 άνθρωποι έχουν συμμετάσχει σε αυτό το πρόγραμμα με θαυμάσια αποτελέσματα:\n26% μείωση υποκειμενικού στρες\n38/% μείωση ιατρικών συμπτωμάτων\nΤο πρόγραμμα είναι διαδραστικό, καθαρά βιωματικό για την καλλιέργεια της προσοχής, της ψυχικής και συναισθηματικής ανθεκτικότητας.\nΠαρέχει πάνω από 30 ώρες βιωματική εκπαίδευση.\nΑποτελεί το πρώτο βήμα για όσους θέλουν να συνεχίσουν και να γίνουν Qualified Teachers στο πρόγραμμα M.B.S.R.- University of Massachusetts- Μedical School.\nΠολλά σωματικά, ψυχολογικά και συναισθηματικά οφέλη έχουν αναφερθεί μέσα από επιστημονικές έρευνες για το πρόγραμμα MBSR :\n– Bελτιώνεται η προσοχή και η επικέντρωση.\n– Μειώνεται το stress.\n– Βελτιώνεται η συναισθηματική τους νοημοσύνη.\n– Κινητοποιούνται οι εσωτερικοί πόροι για τη διαχείριση πόνου και άγχους.\n– Διακόπτονται τα μη λειτουργικά μοτίβα σκέψεις που δημιουργούν άγχος στην καθημερινότητα.\n– Βελτιώνεται η επικοινωνία.\n– Αναπτύσσεται η φροντίδα εαυτού.\nΤο πρόγραμμα διαρκεί 8 εβδομάδες, 2,5 ώρες την εβδομάδα και περιλαμβάνει ένα ολοήμερο retreat. Προσφέρει:\nΚαθοδηγούμενους διαλογισμούς στην πρακτική Μindfulness.\nΉπιες διατάσεις σώματος.\nΣυζητήσεις με την ομάδα και ασκήσεις για ενσυνείδητη επικοινωνία με σκοπό τη βελτίωση της επίγνωσης στην καθημερινότητα.\nΚαθημερινές ασκήσεις για το σπίτι που περιλαμβάνουν πρακτικές Μindfulness καθώς και εβδομαδιαία ημερολόγια.\nΈνα ολοήμερο retreat μέσα από το οποίο οι συμμετέχοντες έχουν την ευκαιρία να βιώσουν διάφορες πρακτικές και να ενσωματώσουν όλες τις πρακτικές, παρατηρώντας την επίδραση αυτών.\nΚάθε συνάντηση χτίζει στην προηγούμενη. Κατά τη διάρκεια των εβδομάδων υπάρχουν συζητήσεις σχετικά με τη διαχείριση του άγχους, τη διάδραση μεταξύ σώματος και νου, τον τρόπο με τον οποίο η προσοχή αλλάζει τη σχέση μας με τις σκέψεις, τα συναισθήματα, τον πόνο και άλλα θέματα που σχετίζονται με την υγεία.\nΤο πρόγραμμα αφορά όσους θέλουν:\nΝα εμβαθύνουν στην πρακτική Μindfulness.\nΝα μάθουν τεχνικές διαχείρισης stress, ώστε να μπορούν να διαχειρίζονται αποτελεσματικά τις δυσκολίες της καθημερινότητας.\nΝα κατανοήσουν και να βιώσουν άμεσα τη διάδραση μεταξύ νου, σώματος και συναισθημάτων.\nΝα ανακαλύψουν τους εσωτερικούς τους πόρους και πώς τους χρησιμοποιούν στις δύσκολες καταστάσεις για περισσότερη ηρεμία και διαύγεια.\nΝα αλλάξουν τα μη λειτουργικά μοτίβα σκέψης και συνήθειες που πολλές φορές δυσκολεύουν την επικοινωνία με τους γύρω.\nΝα βελτιώσουν την προσοχή τους, την ψυχική ανθεκτικότητα και την ικανότητά τους να επανέρχονται πιο γρήγορα από τις προκλήσεις της καθημερινότητας.\nΝα αποκτήσουν περισσότερη ενέργεια και να φροντίσουν τον εαυτό τους για υγεία και ευεξία.\nΕξοικείωση συμμετεχόντων με το τι είναι το MBSR. Eνημέρωση του προγράμματος και απαιτήσεις του. Μικρή βιωματική πρακτική.\nOι συμμετέχοντες εισάγονται στο Μindfulness με βιωματικό τρόπο. Μέσα από την πρακτική body scan και την πρακτική της αναπνοής, αρχίζουν να γίνονται οικείοι με την επίγνωση του σώματος.\nΑντίληψη: ο τρόπος που αντιλαμβανόμαστε τα πράγματα καθορίζει σε μεγάλο βαθμό το πώς βιώνουμε το στρες και τον τρόπο με τον οποίο αντιδρούμε και διαχειριζόμαστε τις καταστάσεις. Εισαγωγή στην έννοια της αυτονομίας για τη θετική εξέλιξη των αλλαγών της συμπεριφοράς και της υγείας.\nΠρακτική σε διαφορετικές αλλά αλληλένδετες πρακτικές Μindfulness. Ανακαλύψτε τι σημαίνει να “είμαι παρών”. Βιώστε και διερευνήστε μέσα από τις πρακτικές την κατάσταση του νου και του σώματος στο παρόν.\nΗ πρακτική δουλεύει πάνω στην ανάπτυξη της ικανότητας να επικεντρώνεστε και να διερευνάτε το πεδίο της επίγνωσης. Μάθετε νέους τρόπος διαχείρισης των στρεσογόνων καταστάσεων. Διερεύνηση, αναγνώριση και μείωση των αρνητικών συνεπειών του «αυτόματου πιλότου» και των συνηθειών μέσα από το Μindfulness.\nΠρακτικές για την ανάπτυξη της προσοχής, παρατήρηση των αντιλήψεων και πώς η επίγνωση παρεμβαίνει ώστε να υπάρχει πιο αποτελεσματική διαχείριση του στρες.\nΠρακτικές για καλύτερη αντιμετώπιση του στρες και για βελτίωση της ανθεκτικότητας. Έμφαση στη διεύρυνση των εσωτερικών πόρων. Διερεύνηση του στρες που παρουσιάζεται στον τομέα της επικοινωνίας και στρατηγικές για πιο αποτελεσματική και δημιουργική διαπροσωπική επικοινωνία.\n7 ώρες εντατικής εκπαίδευσης για εδραίωση των πρακτικών και προετοιμασία για την ενσωμάτωση των πρακτικών στην καθημερινότητα μετά τη λήξη του προγράμματος. Μάθετε τη δύναμη της σιωπής.\nΣυνέχεια βιωματικών πρακτικών για την καλλιέργεια της προσοχής. Ενσωμάτωση διαφορετικών πρακτικών στην καθημερινότητα. Διερεύνηση των επιλογών οι οποίες είναι ωφέλιμες και χρήσιμες.\nΕπισκόπηση του προγράμματος με έμφαση στη διατήρηση και εμβάθυνση των δεξιοτήτων που αναπτύχθηκαν κατά τη διάρκεια του προγράμματος. Κλείσιμο του προγράμματος και αρχή της νέας σας ζωής με το Μindfulness.\nΜindfulness Based Stress Personal Sessions & Coaching\nΠρογράμματα που δημιουργούμε μαζί, σύμφωνα με την ανάγκη του κάθε ασκούμενου.